Kelebihan amal surah pengikat kasih suami isteri, jamin hubungan kekal hingga ke jannah. Insya-Allah

Bagi pasangan yang baru berumah tangga, pastinya kemanisan merasai cinta itu sentiasa hangat dan membara. Tetapi macam mana pula bagi pasangan yang sudah lama berkahwin?

Adakah rasa cinta sudah makin pupus dek kerana pelbagai faktor? Jangan sesekali biarkan rumah tangga jadi lemau begitu kerana ia seharusnya dibajai dengan penuh kasih sayang agar terus subur dan kekal hingga ke syurga firdausi.

Ada pelbagai cara untuk pastikan rumah tangga kekal bahagia. Dan salah satunya dengan mengamalkan ayat pengikat kasih antara suami isteri.

Dalam satu episod, Ustazah Siti Nor Bahiyah berkongsi dengan penonton satu ayat pengikat kasih antara suami isteri.

Surah yang dimaksudkan adalah dari Surah Al-Imrah ayat 26 hingga27. Diamalkan 3 kali selepas setiap kali solat fardu.

Menurutnya amalan secara berterusan insya-Allah hubungan suami isteri menjadi lebih erat. Dia yang mengamalkan petua ini sejak malam itu bersyukur kerana hubungan dengan suami tetap bahagia.

Walaupun ada sedikit gaduh, tetapi tiada berlaku perkara buruk dalam hubungan mereka. Menurutnya juga, ayat ini bukan sahaja untuk pengikat kasih suami isteri, tetapi juga boleh diamalkan untuk membantu kita dengan mudah menyelesaikan masalah hutang.

Wallahualam


Pencapaian ‘Cemerlang’ Yuna Di Amerika Syarikat, Kini 70 Juta Orang Dengar Lagunya!

“Oh, bulan, enggan melayan diriku lagi, pabila air mata membasahi pipi..”

Pasti anda masih ingat pelantun suara lagu ‘Dan Sebenarnya’, Yunalis Mat Zara’ai atau sering disapa sebagai Yuna yang kini sudahpun berjaya melebarkan sayapnya di peringkat Antarabangsa.

Baru-baru ini lagu dan muzik keluaran Yuna merupakan antara topik perbualan ramai yang hangat diperkatakan apabila lagu ciptaan dan nyanyian penyanyi itu telah didengari seramai 70 juta warga Amerika Syarikat.

Mengulas berkenaan kejayaan nya itu, Yuna menerusi Instagram Storynya menzahirkan perasaan terharu kerana akhirnya dia berjaya mengecapi kejayaan setelah melalui pelbagai onak dan duri di negara orang.

Mengimbau kepayahan sebelum berjaya naik ke puncak populariti di Amerika, Yuna terkenang ketika dia berusia 21 tahun, dia pernah menyampaikan hasratnya kepada salah sebuah syarikat rakaman di Kuala Lumpur.

Ketika itu, dia hanya bersetuju menandatangani kontrak sekiranya syarikat rakaman membenarkan dia untuk melebarkan sayapnya dengan lagu Inggerisnya ke peringkat antarabangsa.

Namun, hasratnya tidak kesampaian, lebih teruk lagi apabila wakil syarikat rakaman itu memandang rendah terhadap kemampuam dirinya dan menghamburkan kata-kata memerli bahawa tiada siapa dari AS yang akan mendengar lagu inggeris dari artis Malaysia.

Menurut Yuna, jika mahu berjaya dan mancapai cita-cita yang diimpikan, kita harus berani melangkah ke depan dan jangan terlalu mengambil pusing pandangan orang lain.

Penyanyi berusia 36 tahun itu turut menyatakan rasa syukur kerana mempunyai kawan, keluarga dan peminat dari Malaysia yang selalu mempercayai dan menyokongnya untuk terus ‘terbang lebih tinggi’.

Kejayaannya ini adalah kejayaan bersama, Yuna turut berterima kasih kepada peminat yang sudi mendengar dan membeli muziknya di Apple Music sebagai tanda sokongan hingga lagu-lagu nyanyianya menjadi hit.


OOTD – DILAZA132

Gadis ini antara yang bertuah mendapat Sugarscarf percuma dengan pembelian Hijabista edisi September lalu. Beliau kemudian berkongsi ‘OOTD’nya bersama-sama skarf tersebut maka Hijabista mahu ‘feature’kan beliau di sini.

Hijab: Jane Chiffon by Sugarscarf

Lilitan yang kemas, ringkas dan menutup dada adalah ciri yang tepat dalam berhijab. Hijabista jatuh hati!

Busana (top): Blaus Madelyn dari Fana Couture

Blaus ini di ‘tuck-in’ ke dalam skirt bgi ‘finishing’ yang rapi. Polos tanpa hiasan namun tetap menyerlah dalam pilihan warna ‘deep purple’ yang anggun.

Busana (bottom): Nylaa Skirt by CalaQisya

Skirt stail ini masih lagi ‘in-trend’ dan akan kekal klasik. Sesuai bagi mereka yang mahukan sedikit ‘volume’ dan hayunan ketika berjalan. Hijabista love, love love!

Aksesori: Tas tangan Sofina3 Signature Mini dari FashionValet.com dan sandal/’wedges’

Tas tangan bercetak ‘phyton prints’ adalah ‘uber chic’! Sesuai bagi hijabi yang berani dan ‘daring’. Sarungan sandal/’wedges’ hanya menambah lagi seri si hijabi. Gayakan sepatu tumit tinggi jika anda mahu ke majlis yang lebih formal.


Sains Membuktikan Anak bongsu Mempunyai Personaliti Yang Lebih Positif Dan Mengembirakan. Bolehlah Cari Jodoh Dengan Si Bongsu

Adakah sikap manja merupakan sesuatu yang negatif? Tidak sama sekali. Orang selalu rasa kasihan dengan anak bongsu menganggap mereka selalu dibuli abang dan kakak.

Namun, jangan ingat anak sulung saja yang baik kerana selalu memberi tunjuk ajar kepada adik-beradik yang lebih kecil. Anak bongsu ada juga kebaikannya, malah sains membuktikan mereka mempunyai personaliti yang lebih positif dan mengembirakan!

Anak bongsu lebih kepada anak manja keluarga dan mempunyai sifat yang agak susah untuk difahami dengan jelas. Mungkin 10 Sifat Anak bongsu ini dapat membantu untuk lebih memahami sifat sebenar anak bongsu atau persiapan untuk kahwin dengan pasangan anak bongsu. Semoga manfaat.

Anak bongsu biasanya sangat bergantung kepada ahli keluarga yang lain. Walau apa pun yang dilakukan, terutamanya dalam membuat satu keputusan yang besar dan boleh memberi kesan kepada kehidupannya, dia akan suka untuk merujuk kepada ibu, bapa, kakak, atau abangnya.

Ini tidak bermakna bahawa dia tidak mampu untuk membuat keputusan sendiri. Namun lebih kepada sikap yang suka mendengar pandangan orang lain dan mendapatkan sudut pandangan yang berlainan sebelum membuat keputusan.

Kerana pernah nampak abang akak mak ayah bersusah payah dulu. Pengalaman adik beradik menjadikan anak bongsu ini suka pendamkan diri apabila ada masalah dan rasa kecewa.

Walaupun anak bongsu lambat matang, tetapi mereka ini pandai berdikari. Kebanyakkannya mereka ini merujuk kepada pengalaman abang dan kakak terdahulu.

Fakta anak bongsu yang seterusnya ialah mereka sangat sukakan cabaran. Anak bongsu kebiasaannya mempunyai ciri-ciri seperti sukakan cabaran, suka mencuba sesuatu yang baru, tidak konvensional, tidak takut untuk mengambil risiko dan suka menegaskan bakat serta identiti mereka sendiri.

Ini berlaku kerana sebagai yang paling kecil dan muda dalam keluarga, anak bongsu perlu mencari identiti unik dan tersendiri yang tiada pada ahli keluarga yang lain. Seolah-olah mereka cuba untuk membuktikan bahawa mereka juga bagus dan hebat seperti ibu, ayah, abang, dan kakaknya.

Anak bongsu cenderung untuk bersikap terbuka. Mereka bersedia untuk menerima sesuatu yang baru dan tidak konservatif. Bersikap terbuka juga bermakna mereka sudi mendengar pendapat dan pandangan orang lain dengan baik. Ini merupakan salah satu daripada sikap positif yang ada pada diri anak bongsu.

Anak bongsu biasanya seorang yang kelakar, ceria, dan happy go lucky. Ciri ini menjadikan anak bongsu seorang yang lucu dan selalu menghiburkan mereka yang ada bersama. Anak bongsu selalu menganggap diri mereka sebagai seorang yang kelakar manakala anak sulung selalunya merasakan diri mereka lebih serius. Betul jua!

Mereka mudah mendapat kawan baru memandangkan mereka mempunyai personaliti yang kelakar, tenang, happy go lucky dan berfikiran terbuka.

Kedudukan sebagai adik dan anak paling muda dalam keluarga menjadikan anak bongsu mendapat layanan istimewa dari ahli keluarga yang lain. Malah kebiasaannya apa sahaja yang dipinta oleh anak bongsu akan ditunaikan dengan segera menjadikan anak bongsu menjadi manja.

Pegangan anak bongsu “Harta boleh cari, kasih sayang hanya pada manusia”. Selalunya keluarga akan memberi apa sahaja kepada anak bongsu, ini adalah satu kelemahan anak bongsu mereka akan menggunakan duit tanpa memikirkan perancangan masa hadapan. Akan tetapi mereka ini suka belanja kawan maklumlah sumber duit dari ibu bapa.

Sebab sentiasa melihat kepayahan orang sekeliling semenjak kecil lagi, anak bongsu nampak senang tapi kesenangan untuk dikongsi. Anak bongsu nampak susah, tapi susah demi kesenangan masing-masing.


Adakah Aku Penghidap Ovari Polisistik (PCOS)? Kenali Lebih Mendalam Mengenai Penyakit Merbahaya Ini!

PCOS adalah keadaan yang boleh menganggu kesuburan wanita, hormon dan penampilan seseorang wanita. PCOS mempunyai kesan jangka masa panjang kepada kesihatan. Dalam setiap 100 wanita 2 hingga 26 wanita akan mengalami masalah ini.

Apakah ovari polisistik?

Ovari polisistik adalah ovari yang lebih besar dari ovari ovari yang normal dan mempunyai 2 kali ganda folikel (ruang kosong dalam ovari yang berisi air selepas ovari menetaskan telur dalam setiap ovulasi). Maka, dengan mempunyai ovari polisistik tidak bermakna anda mengalami PCOS. Tetapi wanita yang telah didiagnos dengan PCOS mempunyai ovari polisistik.

Apakah gejala-gejala PCOS?

Kanser

Jika anda didatangi haid kurang dari 3 kali setahun, dinding rahim akan jadi tebal lebih dari biasa dan boleh menyebabkan kanser rahim pada sebilangan kecil wanita.

Ada banyak cara untuk melindungi dinding rahim menggunakan hormon pro- gesterone. Doktor akan berbincang dengan anda sama ada menggunakan pil hormon selama 5 hari berturut – turut untuk 3 atau 4 bulan, mengamalkan pil perancangan keluarga atau menggunakan alat dalam rahim (Mirena) . Cara-cara ini bergantung kepada hasrat pesakit sama ada mahu mengandung lagi atau tidak.

PCOS TIDAK meningkatkan risiko wanita mendapat kanser payu dara atau kanser ovari.

Kemurungan dan perubahan mood

Simptom PCOS boleh menyebabkan seseorang wanita kemurungan memikirkan perubahan yang terjadi pada diri dan berasa rendah diri.

Apa yang boleh dilakukan untuk men- gurangkan risiko jangka panjang ?
1. Mengamalkan gaya hidup yang sihat.

• Makan makanan yg seimbang.
• Bersenam secara berkala (30 minit setiap sesi sekurang kurangnya 3 kali seminggu).

2. Dapatkan berat badan atau BMI yang ideal.

3. Pemeriksaan doktor berkala untuk saringan kencing manis, darah tinggi, kanser rahim atau masalah kemurungan.

PCOS boleh sembuh?

PCOS tiada penawar dan tidak boleh sembuh. Rawatan perubatan yang diberikan adalah untuk mengurangkan simptom-simptom PCOS di samping mencegah komplikasi yang boleh timbul akibat PCOS. Rawatan yang sangat berke- san adalah dengan mengurangkan berat badan dan bersenam dan mengubah gaya hidup menjadi lebih sihat, bukan bergan- tung kepada ubat-ubatan semata-mata.

Apakah sebenarnya punca PCOS?

Tidak diketahui, tapi ianya diwarisi. Jika mak, makcik atau adik beradik mempunyai PCOS, kemungkinan anda mendapat PCOS tinggi.

Perlu diketahui gejala yang timbul akibat PCOS sebenarnya berpunca dari ketidakseimbangan hormon dalam badan.

Apa kesan PCOS kepada kesihatan dalam jangka masa panjang ?
Jika paras gula dalam darah tidak berada dalam lingkungan yang normal, keadaan ini boleh menyebabkan diabetes. 1 atau 2 dari 10 wanita yang menghidap PCOS akan menghidap kencing manis juga nanti. Diabetes yang tidak dirawat akan menye- babkan kesan buruk untuk jangka masa yang panjang. Jika anda penghidap PCOS, potensi kencing manis akan meningkat sekiranya:
• Umur lebih 40 tahun
• Sejarah keluarga menghidap kencing
manis
• Menghidap kencing manis ketika hamil dan BMI melebihi 30


Waktu Mustajab Untuk Berdoa Pada Allah, Antaranya Ketika Hujan Sedang Turun Dan 8 Waktu Lain

Setiap kali selepas solat, anda pasti menadah tangan untuk berdoa dan memohon ampun pada Allah Taala. Tetapi, tahukah anda bahawa berdoa tidak hanya boleh dilakukan selepas solat.

Berdoa boleh dilakukan pada bila-bila masa sahaja. Cuma, anda perlu tahu waktu yang mustajab agar doa anda dimakbulkan oleh Allah Taala.

Antara waktu-waktu yang mustajab adalah:

Allah Taala sangat gemar akan hamba-Nya yang berdoa pada sepertiga malam yang terakhir.  Sepertiga malam merupakan waktu yang dipenuhi berkat kerana pada waktu itu, Allah Taala akan turun ke langit dunia dan mengabulkan setiap doa hamba-Nya yang berdoa pada ketika itu.

Waktu berbuka puasa merupakan waktu yang penuh keberkahan kerana manusia pada waktu itu merasakan salah satu kebahagiaan ibadah puasa iaitu boleh makan dan minum selepas seharian menahan lapar dan dahaga.

Sabda Rasulullah s.a.w:

“Ada tiga doa yang tidak tertolak. Doanya orang yang berpuasa ketika berbuka, doanya pemimpin yang adil dan doanya orang yang terzalimi.” – HR. Tirmidzi no.2528, Ibnu Majah no. 1752, Ibnu Hibban no.2405, dishahihkan Al-Albani di Shahih At Tirmidzi

Lailatur Qadar merupakan malam yang lebih mulia dari seribu bulan yang terjadi pada 10 malam terakhir pada bulan Ramadan. Peluang hanya datang setahun sekali. Latih diri untuk bangun solat pada waktu malam.

Imam As-Syaukani berkata bahawa:

“Kemuliaan Lailatul Qadar mengharuskan doa setiap orang pasti dikabulkan.” – Tuhfatud Dzakirin hal. 56

Doa tidak akan ditolak antara azan dan iqamah. Azan merupakan panggilan, seeloknya diam seketika dan jawab panggilan tersebut dengan bacaan yang disarakan.

Dari Anas bin Malik R.A bahawa Rasulullah s.a.w bersabda:

“Doa tidak akan ditolak di antara azan dan iqamah.”

Ketika sujud, kita akan terasa begitu dekat dengan Allah. Ambil peluang ini untuk meminta dalam sujud. Sesungguhnya Allah itu maha mendengar.

Dari Ibnu Abbad R.A. bahawa Rasulullah s.a.w bersabda:

“Adapun pada waktu sujud, maka bersungguh-sungguhlah berdoa kerana saat itu sangat tepat untuk dikabulkan.” – Riwayat Muslim, kitab Shalat bab Nahi An Qiratul Qur’an fi Ruku’wa Sujud 2/48

Hujan merupakan nikmat Allah Taala.

Dari Sahl bin a’ad R.A bahawasanya Rasulullah s.a.w bersabda:

“Dua doa yang tidak pernah ditolak; doa ketika waktu azan dan doa ketika waktu hujan.” – Mustadrak Hakim dan dishahihkan oleh Adz-Dzahabi 2/113-114. Dishahihkan oleh Al-Albani dalam Shahihul Jami’ No. 3078

Anda juga disarankan untuk berdoa ketika azan berkumandang.

“Ada dua doa yang tidak tertolak atau jarang tertolak; doam pada saat azan dan doa tatkala perang berkecamuk.” – Sunan Abu Daud, kitab Jihad 3/21 No. 2540. Sunan Baihaqi, bab Shalat Istisqa’ 3/360. Hakim dalam Mustadrak 1/189. Dishahihkan Imam Nawawi dalam Al-Adzkaar hal.341. Dan Al-Albani dalam Ta’liq Alal Misykat 1/212 No.672

Seperti yang semua sedia maklum, hari Jumaat merupakan hari yang paling barakah dan Allah Taala sangat memuliakan hari Jumaat. Manfaatkan sebaiknya.

“Sesungguhnya pada hari Jumaat ada satu saat yang tidak bertepatan, seorang hamba muslim solat dan memohon sesuatu kebaikan kepada Allah melainkan akan diberikan padanya, beliau berisyarat dengan tangannya akan sedikitnya waktu tersebut.” – Shahih Al-Bukhari, kitab Da’awaat 7/166, Shahih Muslim, kitab Jumuh 3/5-6

Anda tentu pernah bermusafir. Siapa sangka, ketika bermusafir juga doa anda tidak akan ditolak.

“Tiga orang yang doanya pasti dimakbulkan; doa orang yang teraniaya; doa seorang musafir dan doa orang tua terhadap anaknya.” – Sunan Abu Daud, kitab Shalat bab Do’a bi Dhahril Ghaib 2/89. Sunan At-Tirmidzi, kitab Al-Bir bab Doaul Walidain 8/98-99. Sunan Ibnu Majah, kitab Doa 2/348 No. 3908. Musnad Ahmad 2/478. Dihasankan Al-Albani dalam Silsilah Shahihah No. 596


Kebanggaan Rakyat Malaysia, Hijabi Tajaan MARA Ini Pelajar Cemerlang Di The University Of Edinburgh.

Siti Ameera Liana Ahmad Kamal telah menjadi kebanggaan rakyat Malaysia setelah berjaya meraih ijazah kelas pertama dan pingat pencapaian di The University of Edinburgh, Scotland. Gadis ini bukan sahaja cantik, malahan dia juga cemerlang dalam pelajaran.

Menerusi laman profil LinkedIn Ameera, dia telah berkongsi rasa bersyukur dan berterima kasih kepada semua yang sering memberikan sokongan.

“Terima kasih yang tidak terhingga kepada penyelia saya, Dr Jonathan Shek, atas bantuan dan sokongan berterusan sepanjang tahun. Beliau merupakan penyelia yang sangat baik dan telah menyokong saya hingga akhir. Saya juga ingin mengucapkan terima kasih kepada pemeriksa saya, Dr Paul Judge, atas maklum balas dan idea yang membina untuk memastikan saya berada di landasan yang betul.”

“Saya juga ingin mengucapkan terima kasih kepada MARA kerana telah merealisasikan impian dan memberikan peluang buat saya untuk belajar di sebuah universiti terkemuka dunia.”

“Tidak ketinggalan juga buat kedua ibu bapa saya, keluarga dan sahabat-sahabat yang tidak putus memberikan sokongan,” jelas Ameera.

“Congratulations to you, Ameera. We Malaysian, proud of your achievement. Keep continue your great work. May Allah bless you.”

“Wow congratulations. A great achievement. You have been a pride to all Malaysians. Do come back to serve our beloved country Malaysia.” begitulah coretan warganet buat Ameera.


Amaran Kepada Berjuta-Juta Pengguna Airpods Mengenai Ancaman Kesihatan Yang Berbahaya

Memakai fon telinga anda secara berterusan boleh mendatangkan lebih banyak kemudaratan daripada kebaikan dan ini lebih daripada sekadar menolak hakikatnya.

Ia mungkin mendatangkan lebih mudarat daripada yang anda tahu dan pakar memberi amaran bahawa bukan hanya pendengaran anda yang membayar harganya. Mendengar telefon, muzik, filem dan rancangan yang terlalu kuat dan terlalu lama menyebabkan lebih satu bilion orang muda berisiko kehilangan pendengaran, kajian baharu didedahkan beberapa pakar.

Tetapi pengguna ‘earbud’ yang kerap juga menghadapi banyak masalah telinga lain yang jarang dibincangkan dan banyak lagi yang perlu dilakukan daripada hanya menolak raket. Memakai fon telinga dan ‘earbud’ anda terlalu lama boleh mengganggu kitaran tahi telinga semula jadi.

Ini adalah perkembangan semula jadi untuk memindahkan serpihan keluar dari telinga, sambil menambah bahawa tahi telinga wujud untuk memerangkap habuk, bakteria, sel kulit, serangga dan perkara lain.

Apabila anda meletakkan ‘earbud’ ke dalam telinga, anda menyekat keupayaan tahi telinga untuk melarikan diri. Anda menghentikan udara masuk yang boleh membantu (tahi telinga) kering dan mengelupas. ‘Earbud’ juga memerangkap peluh dan lembapan, supaya ia kekal basah dan melekit lebih lama.

Walaupun ‘earbud’ terletak di telinga anda sama seperti alat bantu pendengaran, peranti mempunyai kesan yang berbeza. Alat bantu pendengaran dikawal dengan sangat baik, apa sahaja yang masuk ke dalam telinga anda, ia memastikan ia disterilkan dan bersih, terdapat proses untuk memastikan anda tidak mendapat jangkitan.

Sedangkan dengan fon telinga, anda cenderung untuk memilihnya daripada beg anda dan meletakkannya terus ke dalam, jadi anda mendedahkan banyak bakteria, kotoran, benda lain terus ke telinga apabila ia tidak sepatutnya mempunyainya.

Kekurangan garis panduan tentang keperluan untuk memastikan peranti fon telinga anda bersih membawa risiko pengguna meletakkan diri anda pada risiko jangkitan.

Apa yang boleh berlaku dengan tahi telinga dalam jangka masa panjang, kebanyakan masa anda boleh membersihkannya, tetapi memperkenalkan bakteria, kulat dan juga menyebabkan keradangan boleh merosakkan pendengaran kadang-kadang secara kekal, sekurang-kurangnya ia boleh membawa jangkitan.

Mereka yang memastikan AirPod atau fon telinga mereka bersih tetapi jarang mengeluarkannya juga tidak selamat daripada masalah. Walaupun anda meletakkan ‘earbud’ yang sangat bersih di telinga untuk jangka masa yang lama, telinga tidak dapat mempunyai fungsi pembersihan diri eskalator itu.

Ia meninggalkannya melekit lebih lama daripada yang sepatutnya dan walaupun tanpa jangkitan, kelekitan itu sebenarnya kadangkala membawa sel darah putih dan menyebabkan lebih banyak penyumbatan di kawasan itu, yang kemudiannya boleh kehilangan pendengaran buat sementara waktu, sakit telinga.

Satu video tular dari doktor telinga, hidung dan tekak Dr Sina Joorabchi menunjukkan kelemahan kepada penggunaan berlebihan AirPod – “bola kulat” di telinga pesakit. Jangkitan kulat yang dipanggil otomycosis mencipta “campuran kulat dan tahi telinga” di telinga pesakit, yang mendakwa telah memakai AirPodsnya “secara berterusan”.

Mendengar terlalu kuat dan terlalu lama boleh membawa kesan yang serius. Banyak perkara ini boleh dicegah. Kami tidak mahu memburukkan lagi keadaan itu. Fon telinga kerana teknologi adalah agak baharu dan apabila ia berkembang pesat dalam jualan, pakar tidak pasti tentang kesan jangka panjangnya terhadap masalah kehilangan pendengaran.

(Sumber: TikTok)


Wajah Sentiasa Muda Berseri Biarpun Meningkat Usia, Amalkan 5 Petua Ini Setiap Hari!

Untuk wajah tampak muda, bukanlah perkara mudah untuk dilakukan. Pelbagai aspek harus diambil kira untuk memastikan wajah sentiasa kekal muda tanpa sebarang kedutan.

Namun, untuk tampil muda, tidak hanya memfokuskan kepada wajah semata-mata , malah definisi muda itu harus ditampilkan dari seluruh badan. Bukan sahaja makan makanan yang berkhasiat mampu untuk menjadikan anda awet muda, tetapi ada beberapa cara mahupun langkah yang dapat menjadikan rupa paras sentiasa awet muda dan tubuh badan sentiasa segar!

Mulakan hari anda dengan senaman yoga yang banyak memberi kebaikan pada tubuh badan kamu. Tidak perlu buntu untuk melakukan senaman yang lasak. Cukup sekadar regangan yoga di pagi hari yang dapat menenangkan otot-otot badan serta fikiran anda. Amil masa diantara 30 hingga 45 minit untuk melakukan yoga. Antara kebaikan yoga yang kita ketahui ialah ia melancarkan saluran darah dalam badan serta meregangkan otot-otot dalam badan. Berbaloi sekiranya kamu melakukannya setiap hari supaya ia juga membantu kamu untuk tampak muda sentiasa!

Luangkan masa selama 5 hingga 10 minit saat anda bangun pagi dengan menghirup udara segar dan melihat kehijauan alam! Cara ini secara tidak langsung akan memberikan ketenangan pada jiwa dan fikiran, dan menghilangkan kekusutan yang ada di minda. Apabila ruang minda kembali lapang, kesihatan badan akan terjamin dan menjadikan raut wajah tidak makan dek usia! Lakukannya di mana-mana sahaja yang anda selesa! Apa yang penting, pastikan lokasi itu mempunyai kehijauan alam yang indah!

Kajian menyatakan bahawa minuman kopi dapat memberikan tubuh badan ketenangan walaupun bukan dalam tempoh yang lama. Namun, ia membantu untuk merehatkan sel-sel otak serta otot-otot badan dari bebadan kerja mahupun stres. Jadi tidak salah bukan sekiranya anda menjadikan secawan kopi sebagai minuman pagi anda sambil melihat pemandangan di luar rumah?

Mendengar lagu di pagi hari bukan sahaja dapat membuatkan fikiran anda melayang tanpa memikirkan sebarang masalah, namun ia memberikan ketenangan pada hati dan merehatkan tubuh badan. Luangkan selama 10-15 minit mendengar lagu kesukaan kamu. Untuk kesan yang baik, anda boleh cuba untuk mendengar jenis lagu yang perlahan ataupun melodi piano diiringi dengan bunyi deruan ombak. Tak percaya? Cuba cari Spotify dan lakukannya sekarang!

Seperti mendengar lagu, membaca buku ataupun novel juga dapat memberikan ketenangan pada diri serta membantu untuk menghilangkan rasa stres di minda. Cara ini membantu untuk menaikkan seri wajah apabila minda tidak kusut, dan tubuh tidak berasa berat. Pilih sahaja apa-apa jenis buku yang kamu minati, dan luangkan dalam 30 minit. Pasti kamu akan berasa lebih lega, aman dan segar!


Nampak Lebih Berusia Dari Usia Sebenar. Ini Faktor Kedutan Di Dahi, Atasinya Dengan Duo Krim Ini

Ketakutan? Itulah perasaan yang selalu jelas kelihatan ketika mereka bercakap anda melihat ada garis-garis halus di dahi. Pelbagai kajian menyatakan semakin dalam kedutan dahi, semakin tinggi risiko penyakit kardiovaskular, menurut pakar.

Mengaitkan kedutan dahi yang mendalam adalah cerminan faktor gaya hidup usia, diet tidak sihat, tekanan dan lain-lain yang menyumbang kepada risiko kardiovaskular yang lebih tinggi. Terdapat juga banyak sebab lain yang mungkin menyebabkan kedutan dan cara untuk mengelakkannya menjadi lebih dalam.

Keluar dari retinol dengan segera, setelah peratusan anda terlalu tinggi, sangat sukar untuk kembali dan perhatikan persekitaran anda. Adakah anda memakai pelindung matahari? Pelembap cukup? Mengelupas seminggu sekali? Bagaimana kehidupan anda?

Penyelidikan mendapati bahawa tekanan luaran dan dalaman boleh menyebabkan “formasi” yang merosakkan Sumber Dipercayai pada kulit seseorang. Segalanya dari tekanan luaran dan pencemaran metropolitan yang mendatangkan malapetaka pada kulit anda dalam bentuk jerawat atau sedikit pembentukan kedutan.

Cubalah ini: Cubalah meditasi pagi, senaman postur iaitu tekanan dapat mengubah cara anda membawa badan, atau mengubah diet anda. Cadangan lain merangkumi pembuatan tonik buatan sendiri untuk membawa kembali langkah anda dan memeriksa rutin penjagaan kulit yang dipermudahkan ini.

Awal 30-an masih terlalu muda untuk menggunakan bahan kimia yang lebih kuat. Jimatkan wang anda untuk retinol  dan pertimbangkan pengelupasan kimia ringan dengan asid wajah. Sel kulit mati dapat membina dan menggelapkan penampilan kedutan. Anda juga mungkin perlu melabur dalam beberapa serum vitamin C, jika anda belum melakukannya.

Sudah tentu, kulit yang menghampiri usia 40-an boleh menjadi kurang terhidrat. Oleh itu, di samping pengelupasan, pastikan untuk melembapkan dengan krim malam dan minum banyak air setiap hari sepanjang hayat anda. Kedua-duanya bekerja dalam usaha untuk mengembalikan keanjalan kulit anda dan mengurangkan kedutan.

Cubalah ini: Matlamat untuk minum lapan gelas air tulen setiap hari. Selepas pelindung matahari, penghidratan adalah langkah terpenting seterusnya untuk membiarkan kulit anda mencapai tekstur yang terbaik dari yang terbaik.

Sebilangan asid, seperti asid laktik, dapat memberikan kesan pelembab. Atau pastikan untuk membeli produk yang mengandungi asid hyaluronik.

Asid terbaik untuk :

Inilah masanya untuk berjumpa dengan pakar dermatologi dan periksa senarai retinoid, terutamanya jika anda telah menyelesaikan senarai semak untuk menangani kesihatan mental dan kesihatan kulit anda.

Faktor lain yang harus anda pertimbangkan adalah perubahan persekitaran atau tabiat gaya hidup anda. Adakah cuaca sudah berubah? Adakah pengudaraan pejabat anda dipersoalkan? Adakah anda membuat perjalanan lebih banyak dengan kapal terbang?

Kulit pada usia 40-an hingga 50-an boleh menjadi kurang terhidrat dan menghasilkan sebum yang lebih sedikit, yang bermaksud akan lebih reaktif terhadap perubahan persekitaran dan tekanan.

Umur 40-an hingga 50-an juga berlaku ketika kebanyakan orang benar-benar merasakan perubahan hormon dengan kesan fizikal pada badan mereka. Anda mungkin melihat kenaikan berat badan atau kelenturan terhad. Umur 50-an anda juga tiba masanya untuk menilai semula tabiat diet dan senaman anda kerana risiko anda untuk penyakit kardiovaskular juga meningkat.

Cubalah ini: Duduk, tarik nafas, dan lihat apakah ada perubahan yang dapat anda lakukan untuk menyokong badan anda. Pertimbangkan untuk makan lebih banyak makanan anti-oksidan. Melabur dalam pelembap tugas berat dan semburan air mawar ukuran perjalanan.

Pakar juga mengesyorkan dermarolling untuk meningkatkan pengeluaran kolagen anda. Sekiranya anda masih tidak melihat perubahan dan ingin pergi ke kedalaman yang lebih serius, tanyakan kepada pakar dermatologi anda mengenai rawatan laser.

Semak tanda kedutan dahi:

Dengan kemajuan teknologi dan penyelidikan, Laneige, jenama penjagaan kulit Korea yang terkenal, dengan bangga memperkenalkan Perfect Renew Youth Retinol Eye Cream For Face sebagai tambahan terbaru untuk rangkaian anti-penuaan. Laneige telah menyempurnakan formulasi yang lebih dari sekadar mencegah kedutan, tetapi juga untuk mengurangkan kedutan dan meningkatkan menegangkan kulit.

Formula selamat untuk pemula ini sesuai untuk seluruh wajah dengan ketulenan Retinol 95% yang selamat yang merangsang pengeluaran kolagen dan mengurangkan jumlah kedutan dan liang pori. Ia juga dibuat dengan 90% Tripeptide Perancis tulen, kompleks dari 3 asid amino penting yang merangsang penghasilan prokolagen pada kulit untuk meningkatkan keanjalan untuk menegangkan dan menganjalkan kulit. Rangsangan kolagen juga disokong oleh Asid Hyaluronik 5D untuk mencegah degradasi kolagen, membantu penyerapan retinol dan menggebukan kulit.

Koktail ramuan powerhouse terbukti secara klinikal dapat mengurangkan kerutan dahi sebanyak 17.5%, keriput glabella (antara kening) 12.8%, kaki gagak 32.7%, garis senyum 22.8%, kerutan kontur mulut sebanyak 21.5% dan garis leher sebanyak 11.7% selepas hanya satu (1) minggu penggunaan. Selanjutnya, ujian klinikal mendapati bahawa kerutan di sekitar kawasan mata berkurang sebanyak 34.8% * dan kekencangan kulit meningkat 30.1% * setelah penggunaan selama 4 minggu.

Laneige juga telah mengembangkan pembungkusan sistem kedap udara 3-langkah yang unik yang dipatenkan bersama dengan tiub aluminium 9-lapisan untuk pelindung udara yang lebih tinggi untuk memastikan penyimpanan yang stabil dan mencegah kerosakan mendasar bagi manfaat Retinol yang terdedah kepada oksigen dan cahaya.

Walaupun jumlah kedutan boleh menyebabkan orang lain menganggap anda lebih tua Sumber Dipercayai, ingatlah bahawa tidak ada alasan untuk menghapusnya kecuali itu yang anda ingin lakukan. Bagaimanapun, sains mengatakan, semakin tua anda, anda akan lebih bahagia.


FARRA Bagaikan Puteri Terus ISTIQOMAH Setelah 20 Tahun Berhijrah. Kekal BERNIQAB Untuk Elak Fitnah!

Semakin ramai kita melihat selebriti yang tampil berhijab. Terbaru adalah pelakon Ardell yang sebelum ini terkenal dengan watak tomboy. Hidayah Allah itu hadir tanpa mengira siapa dan memang beruntung bagi yang mendapatnya. Seperti juga penyanyi Farihah Mohamed Arshad ataupun popular dengan nama Farra yang cukup terkenal dengan lagu ‘Bagaikan Puteri’. Dia bukan setakat berhijrah dari zaman kejahilannya tetapi juga turut mengambil keputusan untuk berniqab. Sudah hampir 20 tahun beliau berhijrah menjadi Muslimah yang diredai Allah dan masih terus kekal istiqomah.

“Semasa saya berkeputusan untuk berniqab. Saya melalui cabaran getir kerana ramai yang tidak menggemarinya. Namun, bila saya baca beberapa buku dan mengikuti kelas, saya berasakan tujuan pemakaian niqab, sama ada wajib atau harus, sebenarnya adalah untuk mengelakkan fitnah.

“Kalau dalam hukum wajib, niqab ini dipakai kerana perempuan itu menjadi sumber ujian kepada lelaki dan untuk memuliakan serta menjaga perempuan itu sendiri. Kalau hukum harus pula, niqab dipakai kerana mengelakkan fitnah kepada diri dan orang sekeliling.

“Contohnya kalau dia terlalu cantik, maka dia perlu memakai purdah agar kurang sedikit perhatian orang kepadanya. Ditakuti, perhatian orang itu akan menimbulkan fitnah.” katanya.

Jelas Farra, sebab itulah beliau berasakan masyarakat perlu lebih peka dan memahami mengapa seseorang itu berniqab dan jangan terus menghukum dan melabelkan mereka memakai sekadar untuk menunjuk-nunjuk.

Menurutnya, beliau berharap agar dirinya dan juga Muslim yang lain terus diberikan petunjuk daripada ALLAH untuk terus mempelajari ilmu dan memahami al-Quran dan Sunnah Rasulullahlah.

Jika dilihat dalam laman instagram Farra, beliau juga turut berdakwah kepada followernya secara aktif. Ada sahaja perkongsian kata-kata berunsur nasihat kepada pengikutnya.

Dalam pada Itu, Farra kini giat menggali dan menuntut Ilmu serta aktif dengan kerja-kerja dakwah. Buat masa ini dia begitu aktif dengan Pertubuhan Quran Daily Malaysia (PQDM) dan pembabitannya adalah secara tanpa sengaja.

“Sekitar tahun 2014, semasa mengikuti sesi daurah tafsir al-Quran, saya dijemput oleh pengasas PQDM, Puan Rahana Ab Rahim bersama suaminya, Hj Mustapa Omar untuk bersama menjayakan misi PQDM iaitu menjadikan al-Quran untuk dibaca, faham dan amal.

“PQDM bermula dengan mewujudkan Quran Daily (QD) pada Mei 2014. Aktiviti QD diperlengkapkan lagi dengan aktiviti amal melalui Projek Infak Quran Daily (PIQD) dan aktiviti ilmu melalui Biro Ilmu Quran Daily (BIQD). Saya bermula sebagai admin grup, setelah berjaya khatam al-Quran. Saya menjadi mentor dan dalam masa yang sama turut mengendalikan BIQD, kursus jenazah dan kursus solat,” cerita ibu tiga anak ini.

Bukan itu sahaja penyanyi yang pernah bersama-sama dengan ratu Rock Ella ini juga turut terbabit dengan kumpulan Pengurusan Jenazah Muslimah (PJM) aktif mengadakan kursus jenazah yang juga dikendalikan di bawah PQDM.

Selain terbabit dengan  kerja-kerja dakwah ini, Farra juga turut aktif dalam menjalankan perniagaan, Farra Apparel menerusi dalam talian. Objektif Farra Apparel adalah untuk menawarkan rangkaian busana Muslimah yang aktif, selesa dan bergaya, serta menepati syariat.

– Agihan infaq Mushaf al-Quran, Tafsir Iqra dan kitab-kitab agama pada madrasah dan sekolah tahfiz.

– Pembinaan beberapa telaga di Kemboja, Nigeria, Ghana dan di Kem Rohingya Coxs Bazar Bangladesh.

– Pembinaan masjid dan surau.

– Penambahbaikan masjid dan sekolah di Nigeria, Bangladesh, Kemboja. – Ibadah korban di Malaysia, Kemboja, Bangladesh dan Nigeria.


Doa Adalah Kekuatan Umat Islam, Jom Amalkan Doa-doa Pilihan Daripada Al-Quran & Hadis Nabi SAW Ini

Diibaratkan seperti kekuatan orang beriman, doa punya magis yang tersendiri. Doa boleh digunakan untuk kebaikan diri sendiri dan orang lain. Rasulullah SAW bersabda: Doa itu senjata orang mukmin. (HR Hakim)

Percakapan yang baik juga dikira sebagai sedekah termasuklah mendoakan kebaikan untuk orang lain. Setiap doa yang baik akan diberi pahala sedekah walaupun mendoakan kepada orang yang tidak baik. Berikut dikongsikan doa-doa yang boleh kita amalkan dalam kehidupan harian.

DOA-DOA PILIHAN TERINDAH DARIPADA AL-QURAN & HADIS NABI SAW

1. DOA MEMOHON KEAMPUNAN

Daripada Aisyah r.a., bahawa beliau bertanya Nabi Muhammad SAW: “Wahai Nabi Allah, jika aku bertemu dengan malam al-Qadar, maka apa yang sepatutnya aku ucapkan.

Baginda bersabda:

اللهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّي

Maksudnya: “Ya Allah Ya Tuhan Kami, sesungguhnya Engkau Maha Pengampun dan amat suka akan keampunan, maka berikanlah keampunan kepadaku.” (HR Tirmizi)

2. SAYYIDUL ISTIGHFAR (PENGHULU ISTIGHFAR)

Daripada Syaddad bin Aus r.a., bahawa Nabi SAW bersabda:

سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ وَمَنْ قَالَهَا مِنَ النَّهَارِ مُوقِنًا بِهَا، فَمَاتَ مِنْ يَوْمِهِ قَبْلَ أَنْ يُمْسِيَ، فَهُوَ مِنْ أَهْلِ الجَنَّةِ، وَمَنْ قَالَهَا مِنَ اللَّيْلِ وَهُوَ مُوقِنٌ بِهَا، فَمَاتَ قَبْلَ أَنْ يُصْبِحَ، فَهُوَ مِنْ أَهْلِ الجَنَّةِ

Maksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Tuhan yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Hal ini kerana, tiada yang dapat mengampuni dosa melainkan Engkau.
Barangsiapa yang mengucapkannya (Sayyidul Istighfar) di waktu siang hari serta yakin dengannya, lalu dia meninggal pada hari itu sebelum waktu petang, maka dia termasuk dalam kalangan penghuni syurga. Dan barangsiapa yang mengucapkannya di waktu malam dengan penuh keyakinan lalu dia meninggal sebelum masuk waktu pagi, maka dia termasuk dalam kalangan penghuni syurga.” (HR Bukhari)

3. DOA MEMOHON KEBAIKAN DI DUNIA DAN AKHIRAT

ِرَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّار

Maksudnya: “Wahai Tuhan kami, anugerahkanlah kepada kami kebaikan di dunia dan kebaikan di akhirat dan peliharalah kami dari seksa api neraka.” (Surah al-Baqarah: 201)

4. DOA MEMOHON AGAR DITETAPKAN PENDIRIAN

رَبَّنَا ٱغْفِرْ لَنَا ذُنُوبَنَا وَإِسْرَافَنَا فِىٓ أَمْرِنَا وَثَبِّتْ أَقْدَامَنَا وَٱنصُرْنَا عَلَى ٱلْقَوْمِ ٱلْكَٰفِرِينَ

Maksudnya: “Ya Tuhan kami, ampunilah dosa-dosa kami dan tindakan-tindakan kami yang berlebih-lebihan dalam urusan kami dan tetapkanlah pendirian kami, dan tolonglah kami terhadap kaum yang kafir.” (Surah Ali Imran: 147)

5. DOA AGAR DITERIMA AMALAN

رَبَّنَا تَقَبَّلْ مِنَّا إِنَّكَ أَنْتَ السَّمِيْعُ الْعَلِيْمُ
وَتُبْ عَلَيْنَآ إِنَّكَ أَنْتَ التَّوَّابُ الرَّحِيْمُ

Maksudnya: “Ya Tuhan kami terimalah amalan kami, sesungguhnya Engkau Maha Mendengar dan Maha Mengetahui. Terimalah taubat kami, sesungguhnya Engkau Maha Penerima Taubat lagi Maha Penyayang.” (Surah al-Baqarah: 128-129)

6. DOA MEMOHON KETURUNAN YANG SOLEH DAN SOLEHAH

رَبِّ هَبْ لِى مِنَ ٱلصَّلِحِينَ

Maksudnya: “Ya Tuhanku, anugerahkanlah kepadaku (seorang anak) yang termasuk dalam kalangan orang-orang yang soleh.” (Surah al-Saffat: 100)

7. DOA MEMOHON PETUNJUK DARIPADA ALLAH

رَبَّنَآ ءَاتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا

Maksudnya: “Wahai Tuhan kami, berikanlah rahmat kepada kami dari sisi-Mu dan sempurnakanlah bagi kami petunjuk yang lurus dalam urusan kami (ini).” (Surah al-Kahfi: 10)

8. DOA AGAR DIPERMUDAHKAN UNTUK SENTIASA MEMPERBAIKI IBADAH

اَللَّهُمَّ أَعِنِّي عَلَى ذِكْرِكَ وَشُكْرِكَ وَحُسْنِ عِبَادَتِكَ

Maksudnya: “Ya Allah, bantulah aku untuk mengingati-Mu, bersyukur kepada-Mu, dan memperbaiki ibadah kepada-Mu.” (HR Ahmad)

9. DOA AGAR TERHINDAR DARIPADA FITNAH DAJJAL DAN FITNAH KEHIDUPAN SERTA KEMATIAN

Daripada Aisyah r.a. berkata:

أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ يَدْعُو فِي الصَّلاَةِ: اللَّهُمَّ إِنِّي أَعُوذُ بِكَ مِنْ عَذَابِ القَبْرِ، وَأَعُوذُ بِكَ مِنْ فِتْنَةِ المَسِيحِ الدَّجَّالِ، وَأَعُوذُ بِكَ مِنْ فِتْنَةِ المَحْيَا، وَفِتْنَةِ المَمَاتِ، اللَّهُمَّ إِنِّي أَعُوذُ بِكَ مِنَ المَأْثَمِ وَالمَغْرَمِ

Maksudnya: “Adapun Rasulullah SAW berdoa di dalam solatnya (selesai membaca tasyahhud akhir): Ya Allah, aku berlindung dengan-Mu daripada seksaan kubur, aku berlindung dengan -Mu daripada fitnah al-masih al-Dajjal, aku berlindung dengan-Mu daripada fitnah kehidupan dan kematian, serta aku berlindung dengan-Mu daripada perbuatan dosa dan hutang.” (HR Bukhari)

10. DOA AGAR DIJAUHI DARIPADA PERASAAN HASAD DENGKI

رَبَّنَا ٱغْفِرْ لَنَا وَلِإِخْوَٰنِنَا ٱلَّذِينَ سَبَقُونَا بِٱلْإِيمَٰنِ وَلَا تَجْعَلْ فِى قُلُوبِنَا غِلًّا لِّلَّذِينَ ءَامَنُوا۟ رَبَّنَآ إِنَّكَ رَءُوفٌ رَّحِيمٌ

Maksudnya: “Wahai Tuhan kami, ampunilah kami dan saudara-saudara kami yang telah beriman lebih dulu daripada kami, dan janganlah Engkau membiarkan kedengkian dalam hati kami terhadap orang-orang yang beriman; wahai Tuhan kami, Sesungguhnya Engkau Maha Penyantun lagi Maha Penyayang.” (Surah al-Hasyr: 10)

11. DOA MEMOHON RAHMAT DAN KEAMPUNAN

رَبَّنَا ظَلَمْنَا أَنفُسَنَا وَإِن لَّمْ تَغْفِرْ لَنَا وَتَرْحَمْنَا لَنَكُونَنَّ مِنَ الْخَاسِرِينَ

Maksudnya: “Ya Allah, kami telah menzalimi diri kami sendiri, jika Engkau tidak mengampuni kami dan merahmati kami tentulah kami menjadi orang yang rugi.”
(Surah al-A’raf: 23)

12. DOA AGAR DITETAPKAN HATI DALAM BERAGAMA

رَبِّ أَدْخِلْنِي مُدْخَلَ صِدْقٍ وَأَخْرِجْنِي مُخْرَجَ صِدْقٍ وَاجْعَلْ لِي مِنْ لَدُنْكَ سُلْطَانًا نَصِيرًا

Maksudnya: “Ya Allah, masukkanlah aku dengan cara masuk yang benar, dan keluarkanlah aku dengan cara keluar yang benar. Dan berikan padaku kekuasaan (pemimpin) sebagai penolong.” (Surah al‐Isra’: 80)

13. DOA KETETAPAN HATI

رَبَّنَا لاَ تُزِغْ قُلُوْبَنَا بَعْدَ إِذْ هَدَيْتَنَا وَهَبْ لَنَا مِنْ لَدُنْكَ رَحْمَةً إِنَّكَ أَنْتَ الْوَهَّابُ

Maksudnya: “Wahai Tuhan kami, janganlah Engkau jadikan hati kami condong kepada kesesatan setelah Engkau beri petunjuk kepada kami, dan kurniakanlah kepada kami rahmat dari sisi-Mu. Sesungguhnya Engkau-lah Maha Pemberi (kurnia).” (Surah Ali Imran)

14. DOA AGAR MENJADI ORANG YANG SOLEH

أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ

Maksudnya: “Wahai Tuhanku, ilhamkanlah daku supaya tetap bersyukur akan nikmatMu yang Engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redhai; dan masukkanlah daku – dengan limpah rahmatMu – dalam kumpulan hamba-hambaMu yang soleh.” (Surah al-Naml: 19)

15. ZIKIR BERAT TIMBANGAN

Daripada Abu Hurairah r.a.:

كَلِمَتَانِ خَفِيفَتَانِ عَلَى اللِّسَانِ ثَقِيلَتَانِ فِي الْمِيزَانِ حَبِيبَتَانِ إِلَى الرَّحْمَنِ سُبْحَانَ اللَّهِ الْعَظِيمِ سُبْحَانَ اللَّهِ وَبِحَمْدِهِ

Maksudnya: “Ada dua kalimat yang ringan di lisan, berat di timbangan, dan dicintai Allah yang Maha Rahman, iaitu Subhaanallahil ‘azim dan Subhanallah wabihamdihi.” (HR Bukhari)

16. DOA MEMOHON KETURUNAN

Firman Allah SWT:

رَبِّ لَا تَذَرْنِيْ فَرْدًا وَ أَنْتَ خَيْرُ الْوَارِثِيْن

Maksudnya: “Ya Tuhanku, janganlah Engkau biarkan aku hidup seorang diri (tanpa keturunan) dan Engkaulah ahli waris yang terbaik.” (Surah al-Anbiya’: 89)

17. ZIKIR NABI YUNUS

Firman Allah SWT:

لَا إِلَهَ إِلاَّ أَنْتَ سُبْحَانَكَ إِنِّي كُنْتُ مِنَ الظَّالِمِينَ

Maksudnya: “Tidak ada Tuhan selain Engkau, Maha Suci Engkau sesungguhnya aku termasuk orang yang zalim.” (Surah al-Anbiya’: 87)

18. DOA MEMOHON KEAMPUNAN DAN DIMATIKAN DALAM IMAN

Firman Allah SWT:

رَّبَّنَآ إِنَّنَا سَمِعْنَا مُنَادِيًا يُنَادِى لِلْإِيمَٰنِ أَنْ ءَامِنُوا۟ بِرَبِّكُمْ فَـَٔامَنَّا ۚ رَبَّنَا فَٱغْفِرْ لَنَا ذُنُوبَنَا وَكَفِّرْ عَنَّا سَيِّـَٔاتِنَا وَتَوَفَّنَا مَعَ ٱلْأَبْرَارِ

Maksudnya: “Ya Tuhan kami, sesungguhnya kami mendengar (seruan) yang menyeru kepada iman, (iaitu): “Berimanlah kamu kepada Tuhanmu”, maka kami pun beriman. Ya Tuhan kami, ampunilah bagi kami dosa-dosa kami dan hapuskanlah dari kami kesalahan-kesalahan kami, dan wafatkanlah kami beserta orang-orang yang banyak berbakti.” (Surah Ali Imran: 193)

19. DOA PENERANG HATI

رَبِ اشْرَحْ لِى صَدْرِى
وَ يَسِّرْ لِى أَمْرِى
وَ احْلُلْ عُقْدَةً مِّن لِّسَانِى
يَفْقَهُوا قَوْلِى

Maksudnya: “Ya Tuhanku lapangkanlah dadaku, mudahkanlah urusanku, lancarkanlah lidahku agar mereka mengerti perkataanku.” (Surah Taha: 25-28)

20. DOA KESELAMATAN DAN KESEJAHTERAAN

Daripada Talhah bin Ubaidillah r.a.:

اللهُمَّ أَهِلَّهُ عَلَيْنَا بِالْيُمْنِ وَالْإِيمَانِ، وَالسَّلامَةِ وَالْإِسْلامِ، رَبِّي وَرَبُّكَ اللهُ

Maksudnya: “Ya Allah, naungilah kami dengan keamanan dan keimanan serta keberkatan, keselamatan dan kesejahteraan. Tuhanku dan tuhanmu adalah Allah.” (HR Ahmad)

Marilah kita benar-benar memanfaatkan malam-malam akhir Ramadan kali ini dengan bermunajat, memohon keampunan dan berdoa sebanyak-banyaknya kepada Allah SWT. Kita tidak tahu, mungkin Ramadan ini ialah yang terakhir buat diri kita.  Semoga Allah benar-benar sudi memandang kita dan menerima semua amalan yang telah dilakukan.


Kalau Hendak Guna Skrub Wajah Jangan Sampai Salah Pilih, Ini Skrub Sesuai Ikut Masalah Kulit

Skrub adalah produk perawatan kulit wajah yang mempunyai biji-bijian kasar. Ia berfungsi untuk membuang sel-sel kulit mati, menghilangkan kotoran, dan menghaluskan permukaan kulit.

Mungkin bagi sebilangan orang, membersihkan wajah dengan pencuci wajah sudah cukup untuk mendapatkan kulit wajah yang sihat dan lembut. Sebenarnya dengan melakukan skrub wajah secara berkala iaitu seminggu sekali atau dua kali, impian untuk memiliki kulit wajah yang licin, bebas dari jerawat atau parut jerawat bukan lagi sekadar mimpi.

KEBAIKAN SKRUB WAJAH:

Mencerahkan kulit
Melakukan skrub wajah akan menjadikan wajah kelihatan lebih cerah dan membantu memudarkan parut jerawat.

Menjadikan kulit lebih tegang dan anjal
Skrub wajah juga amat membantu untuk mencegah penuaan pada kulit wajah. Jika anda melakukan skrub wajah secara konsisten, hasilnya kulit wajah bebas kedutan dan terhindar daripada bintik-bintik hitam pada wajah. Dengan cara itu,kulit wajah akan kelihatan lebih awet muda.

Menyingkirkan sel-sel kulit mati
Dengan melakukan skrub pada kulit wajah, sel-sel kulit mati akan terangkat. Secara tidak langsung ia menjadikan kulit bebas daripada mengalami masalah kulit. Setiap hari wajah kita akan menghasilkan sel-sel kulit mati yang jika dibiarkan berterusan akan menyebabkan pori-pori tersumbat yang akhirnya membawa kepada masalah kulit yang lain, seperti bintik hitam dan juga jerawat.

Ternyata skrub wajah mempunyai banyak manfaat untuk kesihatan kulit wajah. Maka sebab itulah amat penting untuk anda memilih skrub wajah yang tepat.  Mungkin masih ada yang masih keliru ketika memilih skrub St Ives ini. Memang skrub ini sudah lama berada di pasaran.

Skrub ini juga mudah di dapati di mana-mana drugstore. Skrub ini ada tiga jenis iaitu Green Tea dan dua jenis Apricot. Skrub Apricot blemish control dan skrub Apricot fresh skin adalah dua jenis skrub wajah yang berbeza. Penggunaannya tentulah berbeza.

St. Ives Apricot Scrub Blemish Control

Skrub Apricot Blemish Control mengandungi kandungan Salicylic Acid di mana salicylic acid ini boleh menghalang kulit daripada blackhead dan jerawat. Ia membersih ke dalam pori-pori jika hendak dibandingkan dengan Apricot fresh skin. Kandungan Salicylic Acid dalam skrub ini ialah 2%. Ianya sesuai elok untuk mereka yang sedang mengalami kulit berjerawat.

St. Ives Apricot Scrub Fresh Skin

Skrub Apricot Fresh Skin ini pula sesuai untuk mereka yang tiada masalah jerawat dan berkulit normal. Skrub jenis ini tidak mengandungi Salicylic Acid. Jadi skrub jenis ini sama sahaja dengan pencuci apricot yang lain kerana ia tidak fokus untuk merawat jerawat. Skrub jenis ini sesuai untuk deep cleansing skin (mencuci wajah dengan lebih berkesan). Penggunaan skrub ini secara berterusan mampu menjadikan kulit sihat dan berseri.

St.Ives Green Tea Scrub Blackhead Clearing

St.Ives Green Tea Scrub ini hanya ada 1% sahaja Salicylic Acid jika dibandingkan dengan St Ives Apricot Blemish Control yang ada 2%. Skrub jenis ini sesuai untuk mereka yang ingin menyingkirkan blackhead. Skrub ini juga sangat membantu untuk mencuci pori-pori pada kulit wajah daripada sisa-sisa minyak yang kotor. Selain itu skrub ini juga mampu meredakan bintik-bintik merah pada kulit wajah.

HIJABISTA: Bagi mereka yang sering melakukan perawatan skrub pada kulit wajah, kulit akan terasa lebih halus, tegang dan lebih cerah. Kulit juga terasa lebih segar bertenaga, tidak kusam dan lembap sentiasa.


Retinol Salah Satu Bahan Ajaib Dalam Produk Kecantikan Bagi Menangani Pelbagai Masalah Kulit.

Perbincangan mengenai perkataan ‘R’ adalah perbincangan. Retinoid (istilah payung untuk produk retinol) cukup kuat untuk memperbaiki tekstur kulit, pigmentasi, dan warna hanya dalam beberapa titis serum atau boneka krim kecantikan.

Kesan transformasi pada kulit anda disebabkan oleh formulasi yang sangat kuat, yang menyebabkan retinol mengumpulkan banyak pendapat yang berbeza – dan lebih banyak lagi soalan. Bilakah anda harus menggunakannya, bersama produk apa ia berkesan? Bagaimana formula berfungsi? Adakah ia sesuai dengan kulit sensitif? Walaupun begitu, bagaimana anda merujuknya? Dan apa itu retin-A? Soalan-soalan ini dan banyak lagi telah membingungkan banyak peminat fanatik penjagaan kulit.

Kami di sini untuk memberikan penjelasan. Dengan banyak maklumat palsu mengenai retinoid, beberapa penelitian di luar sana dengan bantuan pakar dermatologi. Berikut adalah 11 mitos mengenai retinol dan kebenaran di sebaliknya.

“Retinol adalah Vitamin A tulen dan ia digunakan untuk merawat masalah kulit tertentu seperti kulit yang rentan ke pori-pori besar, kulit berjerawat dan kulit matang. Retinol mengaktifkan semula proses pembaharuan kulit dan boleh menjadi rawatan awal yang baik untuk mempersiapkan kulit untuk kulit kimia dan prosedur perubatan lain.

Retinol adalah salah satu bahan yang paling dihormati dalam industri kecantikan dan telah terbukti berkesan mengatasi tanda-tanda penuaan awal seperti pigmentasi termasuk kerosakan sinar matahari, garis-garis halus dan kedutan.

Selain memiliki kesan pengelupasan yang menghaluskan tekstur kulit dan memberikan cahaya semula jadi, ia juga mempunyai sifat antioksidan dan mengurangkan penampilan bintik-bintik coklat. Retinol juga merangsang kelenturan dan keanjalan kulit, kolagen serta membantu mewujudkan warna cerah serta melanin semula untuk mengatasi pigmentasi.”

Pastikan anda menggunakan produk yang mengandungi bentuk retinol yang tepat. Periksa senarai ramuan terlebih dahulu untuk memastikan ia mengandungi ‘retinol atau retinaldeyhe, bukannya salah satu turunan yang kurang berkesan seperti retintyplalmitate.

Retinol adalah bentuk retinoid, yang merupakan turunan dari vitamin A. Retinol adalah asid vitamin A yang merupakan pendahulu semula jadi untuk asid retinoik. Kemudian badan mengubah retinol menjadi asid retonik. Dalam bentuk ini, sebagai asid retonik, manfaat retinol benar-benar dirasakan pada kulit.

“Mulakan, paling lambat, apabila anda melihat tanda-tanda pertama penurunan keanjalan kulit, garis-garis halus dan juga pigmentasi tidak teratur,” nasihat ahli dermatologi.

Semasa pertama kali menggunakan retinol, anda boleh mengalami kerengsaan seperti kekeringan, kemerahan dan juga kulit yang tidak stabil. Oleh itu, jika ini pertama kali anda menggunakannya, melegakan diri anda dengan menggunakan peratusan rendah dan hanya gunakan dua kali seminggu pada selang waktu, secara beransur-ansur. Tingkatkan penggunaan harian jika kulit anda dapat mentolerirnya dengan baik.

Apabila kulit anda dapat menyesuaikan diri dan tidak terlalu sensitif, anda juga boleh meningkatkan peratusannya. Semasa pertama kali memohon hanya gunakan jumlah berukuran kacang.

Semakin tinggi kepekatannya, semakin kuat kulit akan bertindak balas dengan penumpahan dan kemerahan yang kelihatan. Tetapi, sama pentingnya untuk diperhatikan bahawa ini adalah reaksi tepat yang kita mahukan untuk hasil yang optimum sama sekali tidak menjengkelkan.

Namun, kulit tanpa pengalaman retinol harus selalu mulai rendah dengan 0.3% dan meningkatkan tahap hingga 0.5% dan kemudian 1% dengan setiap botol. Sekiranya kulit cukup sensitif, tetap dengan 0.3%. 1% adalah optimum untuk tanda-tanda penuaan atau kerosakan hiperpigmentasi dan bekas jerawat yang kelihatan, tetapi anda hanya akan mendapat ini dengan preskripsi.

Retinol boleh menyebabkan kepekaan kulit, setelah digunakan, sangat penting berhati-hati di bawah sinar matahari dan menggunakan SPF 30 atau 50 dengan faktor tinggi, walaupun kelihatan berawan atau kelabu di luar. Sebagai peraturan umum, usia 25 adalah masa yang tepat untuk mula menggunakan retinol, seperti ketika tahap kolagen kulit kita mulai berkurang.

Retinol juga selamat menggunakannya pada siang dan malam, selagi anda menggunakan SPF selepas itu. Walaupun begitu, kebanyakan orang lebih suka menggunakannya pada waktu malam, kerana kemungkinan kerosakan pada cahaya matahari atau sensitiviti kulit lebih rendah.

Ia berkesan pada semua bahagian badan; malah termasuk dalam beberapa krim tangan, walaupun paling banyak terdapat pada produk penjagaan kulit wajah. Rutin yang baik adalah bermula dengan sesuatu seperti La Roche-Posay Retinol 0.3% + Vitamin B3 dan sapukan pada dahi, kemudian hidung, pipi dan dagu. Berhati-hati untuk mengelakkan kawasan mata dan sekitar lubang hidung kerana kawasan ini terdedah kepada kekeringan. Elakkan menggunakan retinol di sekitar mata kerana kulit kawasan itu lebih nipis, lebih halus dan sensitif.

Asid vitamin A atau asid retinoik pertama kali digunakan untuk merawat jerawat pada orang dewasa muda sebelum manfaat penjagaan kulitnya dapat direalisasikan sepenuhnya.

Hati-hati jika anda menggunakan ubat jerawat yang ditetapkan. Bahan-bahan tertentu biasa dijumpai dalam ubat jerawat seperti salisilat atau asid glikolik boleh menyebabkan kerengsaan dan kemerahan jika digabungkan dengan retinol, jadi pastikan untuk berjumpa dengan doktor anda sebelum menggunakannya.

Seperti semua produk penjagaan kulit, anda harus bersabar dengan hasilnya. Kulit diperbaharui setelah rata-rata 28 hari, yang bermaksud sel-sel baru berpindah ke permukaan kulit dan pada waktu itu anda harus mula melihat hasilnya.

Sekiranya anda terlalu takut untuk mencuba ramuan anti-penuaan ini, terutamanya jika anda mempunyai kulit sensitif, ini adalah produk yang bagus untuk pemula. La Roche-Posay telah merumuskan retinol pelepasan secara beransur-ansur yang digabungkan dengan vitamin B3 yang menenangkan untuk membantu menjaga kulit anda halus dan terhidrat. 88% orang mengatakan kulit mereka terasa lebih tegang setelah menggunakannya. Jadi apa tunggu lagi?

Krim retinol Origins menggabungkan genius semula jadi dengan teknologi makmal terkini untuk formula lembut yang benar-benar berfungsi. Ekstrak tumbuhan dari Bunga Alpine dan Anogeissus bergabung dengan vitamin A untuk menargetkan garis halus dan mempercepat pembaharuan sel. Keputusan? Kulit yang lebih muda dan lebih montok dikurangkan parabens dan sulfat

Dikuasakan oleh teknologi Tri-Active yang mantap gabungan tiga jenis retinol serum sangat ringan ini dengan cepat mengubah kulit anda. Idea? Untuk mencapai faedah retinol tanpa kesan sampingan yang menjengkelkan. Sapukan juga pada leher anda untuk memanfaatkan retinol yang berkerut ini.

Diformulasikan dengan bakuchiol alternatif retinol berasaskan tumbuhan, serum Biossance sangat sesuai untuk pencinta kecantikan yang lestari. Bakuchiol membantu meningkatkan kolagen semula jadi kulit anda sambil mengurangkan pigmentasi dan menghaluskan. Vegan dan tanpa kekejaman, ini adalah cara yang ideal untuk mencintai kulit dan persekitaran anda.

Sekiranya anda telah mencuba dan menyukai minyak Luna Sunday Riley, ini adalah langkah seterusnya. Ia menggabungkan 1% retinol terkapsul, stabil dengan ester retinol kurang kuat, ditambah madu putih humektan untuk mengatasi kesan pengeringan.

Pemula pertama Retinoid harus menggunakan jadual ‘dua hari pada, dua hari cuti’, sementara pengguna berpengalaman dapat memohon setiap malam, diikuti dengan minyak penghidratan.

Kapsul ukuran bahagian genius Elizabeth Arden bermaksud anda mendapat jumlah serum retinol yang sempurna untuk setiap aplikasi. Diformulasikan untuk mengurangkan garis dan kedutan tanpa mengeringkan kulit, ini adalah pilihan peringkat awal. Kapsul juga boleh dibiodegradasikan.

Pendedahan kepada udara dan cahaya dapat menjadikan retinol tidak stabil dengan kata lain, jauh lebih lemah oleh sebab itu pembungkusan 1% Retinol Treatment Paula’s Choice adalah terbaik dari produk ini. Serum kekuatan tinggi sangat ringan dan membanjiri kulit dengan kelembapan. Ini sangat hebat untuk menghilangkan jerawat dan tanda-tanda yang mereka tinggalkan, jadi jika anda menderita jerawat, simpanlah produk ini.

Banyak jenama menjauhkan diri daripada menggabungkan vitamin C dan retinol, kerana mereka biasanya memerlukan persekitaran pH yang berbeza untuk berfungsi dengan optimum. Kate Somerville telah mengatasi masalah ini dalam pelembap beraroma oren berkrim ini, yang melihat vitamin C terbungkus di dalam tanah gunung berapi, menjaga kedua-dua ramuan itu aktif semaksima mungkin sehingga terkena kulit anda.

Disukai oleh jurnal kecantikan di mana-mana, Krim mata Dennis Gross sangat halus dan mudah diserap jadi anda boleh mengatakan ‘selamat tinggal’ mata bengkak, tetapi pastinya tidak ringan. Retinol diberi dorongan oleh bahan antioksidan asam ferulat, dan bersama-sama, bahan ini menghaluskan lipatan dan melindungi terhadap penyerang. Semoga concealer anda kekal lancar selamanya.

Mana-mana peti mati penjagaan kulit tahu bahawa, ketika datang ke retinol, ia akan menjadi permulaan yang kecil. Serum lembut ini diformulasikan dengan 0.3% retinol tahap ideal untuk pemula. Ia sangat stabil terima kasih kepada tiub berlapis aluminium dan aplikator pelindung oksigen dan mengandungi ekstrak chamomile untuk mengurangkan kesan pengeringan.


Coach Ini Kongsi 10 Tip Kurus Semasa Raya Untuk Yang Nak Sarung Kebaya Hingga Hujung Tahun

Menurutnya hanya perlu lakukan 10 tip ini dan jika dilakukan bersungguh-sungguh tidak mustahil masih sempat menyarung kebaya raya nanti. Jika dilakukan bersungguh-sungguh, tidak mustahil akan turut sedikit dan menyebabkan anda boleh menyarung kebaya.

Ayuh lihat perkongsiannya ini. Apa yang penting anda perlu disiplin dan komited untuk melakukannya.

NAH AMBIL TIPS EMERGENCY NI. BUAT! JANGAN BACA JE TAU

1 mulai hari ini sampai malam raya.. hanya makan karbo dari sayur, atau 2 keping roti wholemeal sebagai sumber karbo. No nasi.

2 Lauk ikan sahaja.. cara masak ikan : steam, grill, singgang atau bakar.

3 Cuba minum air putih lebih sikit dapat 3 liter sehari lagi bagus. Scroll ig saya untuk tips minum air 3L ketika berpuasa.

4 Jangan bazirkan kalori dengan kuih-muih manis atau manisan, cukup dengan kurma je.

5 Cari 15 minute workout burn fat kat youtube dan buat sebelum berbuka or malam lepas terawih.

6 Atau mulai malam ini skipping start dengan 100x dan increase 50 setiap hari sampai 500x.

7 Skip air manis , milo or apa2 yang bergula dan fokus pada air suam, barli kosong atau lemon

8 Jangan stress!! Visualize pagi raya ni anda nampak sangat gojes bila nak tidur malam dan bangun tidur.

9 Jangan timbang berat hari2.. fokus on size badan dan reference depan cermin saja yg penting buat masa ni.

10 Tidur awal .. dan mesti cukup rehat kalau tak metabolisma jadi rendah dan semua tips diatas kurang berkesan.. so perlu rehat yg cukup

Goodluck! Finish strong!  Jangan lupa tag kawan2 yang tengah desparate baju raya nampak ketat tu


Muka Kusam Buat Wajah Nampak Tua? Naikkan Seri Wajah Dengan 5 Bahan Alami Ini, Barulah ‘Glowing’ Raya Nanti!

Memiliki kulit yang kusam bukan sahaja membuatkan anda nampak lebih berusia dari umur sebenar anda, malah ia juga menghilangkan aura seri wajah anda. Kesannya, wajah anda nampak tidak bermaya dan pucat!

Selain daripada menggunakan produk yang dijual di pasaran, anda mungkin boleh cuba menggunakan bahan-bahan semulajadi. Malah, dengan cara ini anda juga boleh menjimatkan duit poket bila nak dekat-dekat Raya ni kan?

Bahan-bahan yang digunapakai pun mudah untuk didapati, serlahkan keanggunan wajah anda dengan 5 bahan semula jadi ini! Barulah kulit lebih berseri, sihat dan segar sepanjang masa!

Lemon mengandungi vitamin C yang membantu mencerahkan kulit. Khasiat lemon juga mampu membuat kulit tampak lebih bersih dan turut  membantu dalam masalah bintik hitam yang biasanya disebabkan oleh jerawat dan sinar matahari.

Caranya: Potong lemon kepada dua bahagian lalu perah air jus lemon ke dalam mangkuk bersih. Celupkan kapas bersih ke dalam jus lemon dan sapukan kapas tersebut pada kulit wajah.

Dinasihatkan untuk melakukan rawatan ini setiap malam sebelum tidur, biarkan jus lemon itu melekat pada kulit tanpa dibersihkan selama satu malam supaya kandungan jus lemon meresap ke kulit.

Susu antara bahan semula jadi yang dapat mencerahkan kulit wajah yang kusam, susu mengandungi bahan aktif seperti AHA dan BHA yang membantu menghilangkan bintik hitam serta membantu mencerahkan kulit wajah yang kusam yang terjadi akibat sinaran matahari.

Caranya: Basuh wajah dengan susu atau gunakan masker yang diperbuat daripada susu pada kulit wajah anda. Lakukan rutin ini dengan kerap untuk kesan yang lebih maksimum.

Air tidak hanya penting untuk kesihatan tubuh kita, tetapi juga mampu membantu dalam memulihkan kulit wajah yang kusam dan kering. Dengan mengamalkan minum air secukupnya dapat membantu dalam menghidratkan kulit supaya tamapak bersinar dan tegang.

Caranya: Minum 8 gelas air setiap hari untuk menjaga kelembapan kulit wajah kita.

Pisang mengandungi Vitamin B, B6, C, Magnesium, Kalsium, Fosfor dan zat Besi. Kandungan vitamin C dalam buah pisang dapat membantu dalam merawat kulit wajah yang kusam serta mencerahkan kulit.

Caranya: Campurkan buah pisang yang telah dilumat halus dengan madu. Sapukan campuran tersebut pada kulit wajah . Biarkan selama 15 minit atau sehingga kering kemudian bilas dengan air bersih.

Lactic acid yang terkandung dalam yogurt merupakan natural hydroxyl acids yang membantu dalam pengelupasan, melembapkan dan melicinkan kulit wajah.

Caranya: Campurkan yogurt dengan madu. Sapukan pada wajah dan dibiarkan selama 15 minit. Bilas dengan air bersih setelah selesai.


Kini Miliki Kulit Flawless Lepas Breakout Kerana Alahan Seafood, Gadis Ini Kongsi Rahsianya

Bukan hanya alergi terhadap makanan laut dan habuk, dia juga tidak boleh mengenakan produk wajah yang mempunyai alkohol dan wangian.

PENCUCI MUKA

ESSENCE

PELEMBAP

SUNSCREEN

RUTIN MALAM + SPOT TREATMENT ( Bagi yang mempunyai kulit jenis kering, Nixoderm mungkin tidak begitu sesuai untuk kulit anda.)

EXFOLIATE

UNTUK BIBIR YANG CANTIK

KUNCI YANG UTAMA ADALAH SABAR…

Tidak mudah untuk mendapatkan kulit yang sihat lagi menawan. Oleh itu, sentiasalah bersabar dan kekal positif kerana hasilnya tidak datang dalam seharian. Yang penting, jangan mengalah!


OOTD – IMAN NASER

Walaupun baru lagi di laman sosial Instagram (40 posts), gambar yang terpampang di laman sosialnya begitu ringkas namun tetap menarik perhatian Hijabista. Minimalisma dan penuh artistik, mari kita lihat gayanya pula.

1. Shawl

Lilitan yang penuh bersahaja tetap memberikan aura sofistikasi yang mininal tanpa nampak selekeh.

2. Kardigan labuh

Kardigan labuh merupakan item esensi untuk memudahkan suai padan busana anda. Warna putih adalah warna yang sangat universal dan mudah sekali dipadankan dengan apa sahaja warna gaya.

3.  Tas tangan

Tas tangan berjenama akan sentiasa menambah aura ‘understated elegance’ kepada hijabi yang menggayakannya.

4.  Sepatu

Sepatu tumit pumps berwarna putih adalah sepatu wajib ada untuk semua hijabi. Uber chic!

5. Aksesori

Rantai dempak sudah cukup untuk memberi ‘statement’ kepada gaya overall gadis ini.


Jangan Buang Jeans Lama, 5 Trik Ini Jadikan Jeans Anda Lebih Besar Mengikut Tubuh

Sekiranya seluar jeans anda tiba-tiba mengecut di bahagian pinggang atau pinggul, jangan berputus asa. Anda pasti beranggapan jeans anda sudah mengecut atau badan sudah mengembang.

Jangan risau 5 jeans hack akan menunjukkan kepada anda cara untuk menjadikannya sedikit lebih besar dan membantu anda sesuai dengan bentuk tubuh andan dengan bertambah selesa lagi.


Maryam Durian Kimchi Berang! Kesal Di Suruh Buka Tudung ‘Photoshoot’ Jenama Terkemuka – “Mana Rasa Hormat? Duit Bukan Segalanya!”

Siapa tidak kenal Maryan Younarae, wanita Korea yang juga isteri kepada Youtuber terkemuka Durian Kimchi, Ryzal Ibrahim yang telah memeluk Islam dan memutuskan untuk berjinak-jinak mengenakan Hijab setelah dikurniakan seorang cahaya mata perempuan bernama Rina.

Terbaharu, Maryam menzahirkan rasa kesal apabila dia disuruh membuka tudung dan bakal menerima bayaran lumayan, bagi tujuan menjayakan sebuah ‘photoshoot’ untuk jenama terkemuka di Malaysia.

Perkara berkenaan dimaklumkan Maryam menerusi satu muatnaik hantaran di laman Instagram miliknya, beberapa jam lepas.

Dalam hantaran berkenaan memaparkan gambar dirinya sedang menjalani sebuah pengambaran bagi sebuah produk minuman sambil tersenyum bahagia mengenakan hijab.

Menurut Maryam lagi, apa yang lebih membuatkan dirinya berang adalah, pihak jenama berkenaan tergamak mengajarnya untuk menipu!

“Maryam reject buka tudung untuk photoshoot sebab diorang cakap, kalau orang tanya cakap saja photoshoot tu buat sebelum saya pakai tudung.

“Allahuakhbar saya tak sanggup buat macam tu so saya reject terus,” tegas Maryam menerusi kapsyen pada hantaran tersebut.

Jelas Maryam lagi, dirinya tidak menyangka bahawa jenama berkenaan langsung tidak mempunyai rasa hormat kepada dirinya yang sudah memeluk agama Islam dan berniat mahu menutup aurat dengan sempurna sepenuhnya.

“Saya rasa macam tak percaya brand ni minta saya buat macam tu. Walaupun jenama terkemuka di Malaysia. Mana rasa hormat? Awak ingat duit boleh beli segalanya?

“Awak suruh saya buka tudung sebab jenama besar? Awak nak bayar seratus ribu ke sejuta ke, itu bukan alasan untuk suruh saya buka tudung!,” tegas Maryam.

Malah, Maryam seolah tidak percaya perkara seperti ini berlaku kepada dirinya, walhan sekarang sudah tahun 2023.

Bagaimanapun, Maryam tidak mendedahkan dengan jelas jenama mana yang berani memberi tawaran sedemikian rupa kepadanya.


‘Jumping Fitness’ Kaedah Terbaik Untuk Kuruskan Badan Dengan Cepat & Berkesan!

Siapa sangka hanya dengan menggunakan trampolin mini, ia boleh menguatkan sistem imuniti dan membetulkan postur tubuh anda? Jumping fitness adalah jawapan segala-galanya.

Jumping fitness adalah sebuah bentuk senaman baharu yang berasal dari Republik Czech mula diperkenalkan di Malaysia pada Disember 2016. Ia adalah sebuah senaman yang dilakukan bersama-sama dengan trampolin mini untuk memberi lebih keunikan dan kelainan ketika bersenam. Dinamik dan mesra pengguna, senaman ini sudah mula mendapat perhatian masyarakat yang inginkan pembaharuan dalam senaman mereka.

Senaman ini amat mudah dan boleh dilakukan oleh kanak-kanak sehinggalah mereka yang berumur dalam lingkungan 50 hingga 70 tahun. Jumping fitness adalah untuk semua peringkat umur, namun haruslah mengikuti kelas dahulu untuk mengetahui setiap langkah bagi mengelakkan sebarang kesalahan mahupun kecederaan.

KEBAIKAN JUMPING FITNESS

Jumping fitness mampu untuk melancarkan pengaliran darah putih dan sekali gus menguatkan sistem imun tubuh badan.

Ia adalah sejenis senaman ‘low body impact’. Jadi bagi mreka yang mengalami masalah lutut ataupun sakit belakang juga boleh melakukan senaman ini yang dapat mengimbangkan postur badan. Lompatan atas dan bawah boleh menguatkan tulang belakang dan boleh memanjangkan umur seseorang jika kerap melakukannya. Selain itu juga, ia bagus untuk fungsi jantung anda. Apa yang penting, ia boleh meningkatkan sistem pertahan tubuh dan menyebabkan tubuh anda tidak mudah sakit.

PERSIAPAN

Sebelum memulakan senaman, latihan memanaskan badan akan dilakukan selama 10 hingga 15 minit untuk memastika badan boleh menyesuaikan dengan trampolin. Selain itu juga, sebelum melakukan lompatan, senaman seperti ‘sit up’ dan ‘push up’ wajib dilakukan untuk memanaskan badan dan mampu untuk mengelakkan sebarang kecederaan.


9 Keutamaan Bulan Ramadan yang Perlu Anda Tahu Agar Lebih Rasa Sayang Untuk Meninggalkannya.

Bulan Ramadan adalah bulan yang ditunggu-tunggu oleh umat muslim di seluruh dunia. Meski saat ini dunia sedang berada dalam pandemik virus Corona Covid-19. Namun, perkara tersebut diharapkan tidak akan mengubah nikmatnya menjalani ibadah puasa di bulan Ramadan, juga tidak akan mengurangi keutamaan bulan Ramadan itu sendiri.

Selain melakukan beberapa upaya pencegahan terhadap penyebaran korona virus dalam situasi ini, manusia juga diharapkan untuk banyak-banyak berdoa. Bulan Ramadan memiliki banyak keutamaan salah satunya adalah bulan pengampunan dosa.

Di bawah ini ada 9 keutamaan bulan Ramadan, dari diturunkannya Al-Quran hingga malam lailatul qadar

Keutamaan bulan Ramadan salah satunya adalah bulan Al-Quran atau syahrul Quran. Diturunkannya Al-Qur’an pada bulan Ramadan ini menjadi bukti nyata atas kemuliaan dan keutamaan bulan Ramadan.

Allah SWT berfirman yang memiliki erti,”Bulan Ramadan adalah (bulan) yang di dalamnya diturunkan Al-Qur’an, sebagai petunjuk bagi manusia dan penjelasan-penjelasan petunjuk tersebut dan pembezaan (antara yang benar dan yang batil)”. (QS. Al-Baqarah: 185).

Keutamaan bulan Ramadan lainnya adalah bulan ini juga kerap disebut dengan bulan syahrun mubarak. Hal ini berdasarkan pada dalil hadits Nabi Rasulullah SAW yang memiliki erti,

“Sungguh telah datang kepada kalian bulan yang penuh barakah. Pada bulan ini diwajibkan puasa kepada kalian.” (HR. Agmad, An-NasaI dan Al-Baihaqi).

Dan juga bahawa setiap ibadah yang dilakukan di bulan Ramadan ini, maka Allah akan melipatgandakan pahalanya.

Selain itu di dalam bulan yang penuh dengan kemuliaan dan keberkahan ini, maka tidak hanya keberkahan di dalam menuai pahala, melainkan banyak keberkahan lainnya. Keutamaan bulan Ramadan juga ditinjau dari aspek ekonomi, di mana Ramadan memberi keberkahan ekonomi bagi para peniaga dan lainnya.

Sedangkan bagi fakir miskin, Ramadan membawa keberkahan tersendiri. Pada bulan Ramadan ini, seorang muslim digalakkan dan disunnahkan untuk berinfaq dan bersedekah di bulan Ramadan kepada mereka ini. Bahkan, diwajibkan untuk membayar zakat fitrah untuk mereka.

Keutamaan bulan Ramadan juga sebagai kesempatan yang paling baik untuk penghapusan dosa-dosa. Hal ini menjadi keutamaan di bulan Ramadan. Bulan Ramadan adalah waktu yang baik untuk mengambil kesempatan bertaubat.

Nabi SAW bersabda yang ertinya:”solat lima waktu, Jumaat ke Jumaat dan Ramadan ke Ramadan menghapuskan dosa-dosa di antara masa-masa itu selama dosa-dosa besar dijauhi.” (HR. Muslim)

Dengan berpuasa pada bulan Ramadan ini, maka boleh menghapus dosa-dosa yang telah kita lakukan. Perkara ini sesuai dengan hadis Nabi SAW yang ertinya:

“Barangsiapa yang berpuasa Ramadan dengan penuh keimanan dan mengharap pahala dari Allah SWT, maka diampuni dosa-dosanya yang telah lalu. (HR. Bukhari dan Muslim) Selain itu, solat tarawih yang dikerjakan pada setiap malam di bulan Ramadan juga dapat menghapus dosa-dosa yang telah lalu. Sebagaimana hadis Nabi SAW yang artinya: Barangsiapa yang berpuasa yang melakukan solat malam pada bulan Ramadan dengan penuh keimanan dan mengharap pahala dari Allah SWT, nescaya diampuni dosa-dosanya yang telah lalu.” (HR. Bukhari dan Muslim)

Keutamaan bulan Ramadan lain adalah bahawa pintu-pintu surga terbuka dan pintu-pintu neraka tertutup serta syaitan-syaitan diikat. Dengan demikian, Allah SWT telah memberi kesempatan kepada hamba-Nya untuk masuk syurga dengan ibadah dan amal shalih yang telah diperbuat pada bulan Ramadan.

Amalan-amalan pada bulan Ramadan akan dilipatgandakan pahalanya oleh Allah SWT, sesuai dengan sabda Rasulullah SAW yang artinya:

“Pahala umrah pada bulan Ramadan menyamai pahala ibadah haji.” (HR. Bukhari dan Muslim).

Sedangkan keutamaan bulan Ramadan dalam riwayat yang lain juga disebutkan, pahala umrah pada bulan Ramadhan menyamai pahala ibadah haji bersamaku (Nabi).

Dalam riwayat lain juga disebutkan, Ibnu Rajab rahimahullah berkata, Abu Bakr bin Abi Maryam mengatakan bahwa banyak guru-gurunya yang berkata,

“Apabila telah tiba bulan Ramadan, maka perbanyaklah berinfaq, kerana infaq di bulan Ramadan dilipatgandakan bagaikan infaq di jalan Allah, dan tasbih di bulan Ramadan lebih utama daripada tasbih di bulan yang lain.”

Keutamaan bulan Ramadan lainnya adalah dengan hadirnya malam penuh kemuliaan dan keberkatan di salah satu malam pada malam-malam terakhir dan ganjil di bulan Ramadan, iaitu malam Lailatul Qadar.

Di bulan Ramadan terdapat suatu malam yang lebih baik dari seribu bulan, iaitu Lailatul Qadar (malam kemuliaan). Pada malam inilah 10 hari terakhir di bulan Ramadhan adalah saat diturunkannya Alquranul Karim.

Allah SWT telah menjadikan puasa yang dilakukan pada bulan Ramadan sebagai rukun yang keempat dari rukun Islam.

Perkara ini tertulis dalam ayat al-Quran surat Al-Baqarah ayat 185:

“Bulan Ramadan adalah (bulan) yang didalamnya diturunkan al-Quran sebagai petunjuk bagi manusia dan penjelasan-penjelasan petunjuk tersebut dan pembezaan (antara yang benar dan yang bathil). Kerana itu, barang siapa di antara mereka yang menyaksikan (berada) di bulan itu, maka berpuasalah.”

Dalam hadis juga telah disebutkan, Ibnu Umar meriwayatkan bahwa Nabi SAW., bersabda: “Islam dibangun atas lima (rukun); Bersaksi bahwa tiada Tuhan yang berhak disembah melainkan Allah, dan sesungguhnya Muhammad adalah hamba dan utusan-Nya, mendirikan solat, menunaikan zakat, berpuasa di bulan Ramadan, dan haji ke Baitullah.” (HR. Bukhari dan Muslim)

Keutamaan bulan Ramadan selanjutnya adalah doa yang dipanjatkan pada saat bulan Ramadan lebih mustajabah. Hal ini sesuai hadis Rasulullah SAW yang ertinya:

“Sesungguhnya Allah membebaskan beberapa orang dari api neraka pada setiap hari di bulan Ramadan, dan setiap muslim apabila dia memanjatkan doa maka pasti dikabulkan.” (HR. al-Bazaar, dari Jabir bin Abdillah. Al-Haitsami dalam Majma Az Zawaid mengatakan bahwa perawi hadis ini tsiqah (terpercaya).

Selain itu juga dipertegas dalam hadis lain. Rasulullah SAW, bersabda yang ertinya:”Tiga orang yang doanya tidak ditolak: orang yang berpuasa sampai ia berbuka, pemimpin yang adil, dan doa orang yang terzalimi.” (HR. at Tirmidzi).

Abu Ayub Al-Anshary meriwayatkan hadist Rasulullah SAW bersabda yang ertinya:

“Barangsiapa yang berpuasa (pada bulan Ramadhan) kemudian diikuti puasa enam hari pada bulan Syawal, maka hal itu sama seperti puasa setahun.” (HR. Muslim)

Selain itu, juga ditegaskan dalam hadis Nabi yang lain. Imam Ahmad meriwayatkan, Nabi SAW bersabda:

“Siapa yang berpuasa pada bulan Ramadan, maka satu bulan sama seperti sepuluh bulan. Dan siapa yang berpuasa setelah itu, berpuasa selama enam hari sesudah Id (Syawal), sama nilainya dengan puasa penuh satu tahun.” (HR. Ahmad).


Ikut 6 Rahsia Ini Kalau Nak Tudung Sentiasa Kemas, Tak Senget & Terletak Cantik Di Atas Kepala

Selain baju, pilihan hijab yang sesuai juga penting bagi memastikan kesempurnaan penampilan seseorang. Namun ada kalanya hijab digayakan macam serba tak kena dan tak terletak cantik di atas kepala.

Sebenarnya untuk memastikan hijab yang digayakan terletak cantik di atas kepala, ada aturan tertentu yang perlu diikuti.

Siapa yang tak nak nampak cantik sepanjang hari kan. Apatah lagi hijabi yang mementingkan penampilan diri sepanjang hari.

Hijabista senaraikan beberapa tip ini yang menjadikan penampilan seseorang itu tampil cantik, menarik dan kemas walaupun sibuk dengan rutin sepanjang hari. Bukan itu sahaja, malah sedap mata memandang.

Pilihlah tudung berwarna polos seperti putih, kuning cair, lavender, hijau muda dan juga peach. Warna pastel ini begitu kena sekali dengan mereka yang berkulit cerah ataupun tidak. Jadi bagi yang memiliki kulit cerah tidak ada masalah untuk menggayakan tudung warna cerah atau gelap kerana tiada perbezaan ketara. Cuma jika mempunyai kulit gelap elakkan pakai tudung yang berona gelap juga.

Cukup sekadar gaya lilitan yang ringkas. Tidak perlu gaya keterlaluan kerana yang ringkas itu sudah memadai. Tidak sukar mencari gaya bersesuaian, google saja laman youtube ataupun Instagram yang menjual produk hijab. Pasti akan diselitkan tutorial ringkas tudung yang digayakan.

Jangan lupa untuk bersolek ringkas kerana dapat menambah keayuan dirimu.  Hanya calitan di bahagian tertentu seperti bibir dengan memilih gincu bibir warna pastel, sedikit pemerah pipi dan juga perapian di bahagian mata. Tak perlu cukur kening, ikut je cara selebriti Elfira Loy yang tetap kekalkan keaslian keningnya untuk tampil menawan.

Kalau boleh pilihlah busana yang bersesuaian dengan aktiviti harian. Elakkan pakai baju yang boleh mengundang umpatan, lebih-lebih lagi tika berjumpa dengan orang ramai. Pilih yang senang untuk anda bergerak ke sana ke mari sambil lincah membuat kerja. Rasanya lebih senang memilih fabrik cotton daripada busana renda yang boleh membuat anda rasa panas pula nanti.

5. Penggunaan Kerongsang

Lagi satu yang menjadikan hijab digayakan anda terletak cantik adalah disebabkan pemakaian kerongsang yang betul. Memilih satu kerongsang besar yang diselit di tepi bahu cukup menyuntik elemen seri pada penampilan seseorang. Malah tudung digayakan juga kekal cantik dan tidak senget. Terutama hijab satin yang memang sukar sekali untuk digayakan jika tak kena caranya.

Ini paling penting dalam mengharungi pelbagai bebanan kerja seharian. Pastikan senyuman manis sentiasa dibibir anda kerana senyuman itu juga satu sedekah. Seorang hijabi itu lebih terserlah ayunya jika sentiasa mengukir senyuman di bibir walau dalam apa jua situasi.

KREDIT FOTO:Insta Selebriti


Sedar Diri ‘Pendosa’ Daud Kim Nekad Tak Akan Putus Asa Mohon Keampunan Allah! – “Semoga Allah Ampunkan Dosa Saya Dan..”

Dahulu nama YouTuber popular Korea Selatan, Jay Kim atau nama Islamnya, Daud Kim pernah viral berikutan pernah terpalit beberapa kontroversi kurang enak dimana pengakuan berani matinya, bahawa dia hanya mempergunakan Islam demi kandungan media sosial dan meraih populariti.

Lebih buruk lagi, dia acapkali dilihat mengunjung kelab-kelab malam sehingga mabuk dan pernah didakwa atas cubaan merogol.

Menginsafi dosa-dosa yang pernah dilakukanya, Daud Kim nekad memperbaiki dirinya dengan berusaha memohon keampunan dari Allah Swt.

Jelas Daud lagi, dia tidak akan berputus asa untuk menjadi lebih baik sebagai seorang muslim dan mahu sentiasa kembali ke jalan Allah, serta memohon ketetapan dikurniakan kekuatan dan ketetapan iman.

“Saya tidak akan berputus asa memohon keampunan daripada Allah SWT. Saya harap iman saya tidak akan pernah berubah, insya-Allah. Semoga Allah ampunkan segala dosa saya dan bimbing saya ke jalan yang benar.

“Doa saya buat mereka yang memerlukan bantuan. Moga Allah SWT berkati hidup semua umat Islam. Sehingga kita berjumpa nanti di Jannah,” ujarnya.

Terbaharu kelibat Daud yang sedang berada di Tanah Suci Mekah, bertujuan menjalani ibadah umrah telah berjaya mencuri perhatian wargamaya.

Menurut Daud, ini bukanlah kali pertama dia menjejakkan kaki di Tanah Suci, menurutnya lagi, dia benar-benar mahu mendekatkan diri kepada Allah kerana agama Islam merupakan agama yang dicarinya selama ini.

Mengulas berkenaan keputusan dirinya memeluk Islam sebelum ini, Daud menegaskan bahawa dia berasa bersyukur kerana telah dibukakan hati dan diberikan hidayah oleh Allah untuk memeluk Islam.

“Saya jejakkan kaki ke Mekah sekali lagi. Tempat ini umpama ‘rumah’ saya, sangat menenangkan jiwa dan terasa suci. Sebelum ini, kehidupan saya sangat teruk, sehingga saya rasa diri ini adalah manusia yang paling tidak bertuah dalam dunia.

Tambah Daud lagi, dia mersakan dirinya seperti sedang ‘tersesat’ dan tercari-cari jalan kebenaran dan jawapan kepada setiap persoalan mengapa dia dipilih Allah memeluk agama Islam.

“Akhirnya saya sedar, saya tidak keseorangan. Allah berada di samping saya dan Islam akan membawa saya ke jalan yang benar. Saya sedar kewujudan Allah SWT. Islam adalah jawapan kepada segala persoalan yang bermain di minda saya selama ini.

“Jawapan mengapa saya dicipta, mengapa saya hidup. Dan akhirnya nanti, ke mana saya akan pergi selepas mati. Saya masih buat dosa (silap) sekarang, tetapi saya seorang sudah menjadi seorang Muslim dan saya perlu bertanggungjawab memperbaiki diri sendiri,” jelasnya.

Sekadar Info, Daud kini mulai kembali aktif berkongsi perjalanan rohaninya menerusi platform media sosial seperti Instagram sebaik kembali daripada menunaikan umrah kali pertama, pada April 2022.


“Kalau Amyra Rosli Yang Pakai Confirm Cantik Lah,”… Netizen Terpegun Keayuannya Menjadi-Jadi Setelah Berhijab

Amyra yang sentiasa disenangi ramai, meskipun sibuk berkerja sebagai seorang pelakon juga pengacara, ia tidak menghalang Amyra untuk sentiasa tampil jelita dan berseri setiap masa!

Malah, kejelitaan bidadari milik pelakon Amar Baharin ini kelihatan amat cantik sejak berhijab, menerusi ruangan komen “kalau amyra rosli yang pakai confirm cantik lah…” Tidak dinafikan sejak berhijab kejelitaanya semakin terserlah, ibu kepada 2 cahaya mata ini muncul dalam kempen koleksi terbaharu dUCk ramai netizen memuji penampilannya.

“Model cantik, tudung pun cantik”… Penampilan Amyra Rosli dalam kempen koleksi terbaharu membawa pengikut jenama ini tak senang duduk untuk memilikinya. dUCk memberikan kelainan pada barisan Blooming dUCk klasik dengan bunga Anemone untuk bulan Disember ini. Dikenali dengan tafsiran bunga yang lembut dan halus, The Blooming dUCk mula diperkenalkan pada 2016 dan sejak itu telah melihat Orkid, Mawar, Peonies, Trio dan Tuberose dalam koleksi.

“Saya berasa sangat selesa ketika bertudung. Untuk penggambaran drama ini sendiri memerlukan saya mengenakannya dan selepas itu saya terus mengerjakan ibadah umrah.”

Si jelita ini tidak pernah untuk mengumumkan hijrah hijabnya malah hanya membiarkan sahaja penerimaan ini tuntutan agama dan dia berasa selesa mengayakannya selepas drma bersiri Cemburu Seorang Perempuan yang disiarkan pada tahun 2018 dan ramai akui Amyra Rosli auta cantik selepas berhijab.

2022 adalah tahun rollercoaster, The dUCk Group ingin mengakhirinya dengan koleksi Blooming yang manis untuk pengikut dUCk yang akan menyukainya. Floral sentiasa sinonim dengan dUCk di bawah rangkaian Blooming dan atas eksperimen yang lalu dengan pelbagai jenis bunga pada masa lalu seperti orkid, peonies, mawar dan lupin. Kali ini bunga anemone yang indah yang mekar apabila matahari terbit, yang merupakan simbol sempurna untuk hijabi semua mekar bersama-sama menyambut tahun baru, permulaan yang baru.

Vivy Yusof, Pengasas Bersama The dUCk Group berharap dengan koleksi ini, hijabi dapat menyambut tahun baru raikan 2023 yang menakjubkan. Antara lain, ia merupakan yang pertama bagi dUCk mempersembahkan bunga dalam pasu sebagai reka bentuk.

Anemon digambarkan menjangkakan matahari terbit di ambang tingkap, untuk tingkap peluang. Diinspirasikan oleh sifat Anemone, bunga itu menutup apabila gelap dan hanya dibuka pada waktu pagi. Apabila matahari terbenam pada tahun yang lain, koleksi Blooming mengekalkan harapan kami untuk matahari terbit semula dan menyinari peluang, perspektif dan pengembaraan baharu di hadapan.

Jadilah antara 30 dUCkies bertuah untuk memenangi hadiah misteri daripada dUCk apabila anda menyiarkan gambar dengan paparan Blooming dUCk Anemone di Bangsar Village di Instagram. Tag @theduckgroup dan hashtag #thebloomingduckiveaway untuk peluang menang. Peraduan berakhir pada 2 Januari 2023.


Jerawat Tumbuh Melata di Punggung, Ini 5 Cara Mudah Merawat.

Walau tidak terlihat, jerawat di punggung juga menganggu penampilan anda. Apatah lagi ingin memakai seluar denim, jerawat akan berlaga dengan fabrik yang membuat anda tidak selesa.Namun ternyata, cara menghilagkan jerawat pada area punggung tidak sulit sebenarnya!

Lakukan lima perkara ini, jerawat di punggung akan pergi sekelip mata dan tidak akan kunjung tiba.Jom semak cara mudah merawat jerawat di punggung:

Ini merupakan sebuah kewajipan untuk mendapatkan punggung yang bebas bejerawat. Peluh dan kotoran yang tertumpu di kulit setelah beraktiviti seharian, dapat mendorong timbulnya jerawat. Segera mandi dan bersihkan tubuh sebelum timbul jerawat di punggung anda.

Punggung memiliki banyak kelenjar sebaceous (penghasil minyak) daripada area tubuh lain, sehingga jerawat dengan mudah timbul. Oleh itu, eksfoliasi pada bahagian punggung wajib anda lakukan, agar tidak ada penumpukan sel kulit mati. Sehingga, punggung bebas dari jerawat.

Benzoyl peroxide merupakan salah satu kandungan yang dapat membunuh bakteria penyebab jerawat. Jika digunakan secara rutin, maka jerawat di punggung anda dapat dikendalikan. Kandungan ini dapat anda ada di dalam sabun pembersih atau cream yang harus disapukan pagi dan malam hari.

Cara mengatasi jerawat di punggung adalah, hindari menggunakan pakaian yang terlalu ketat. Sangat penting untuk kita untuk memilih pakaian yang longgar dan menyerap peluh. Pakaian berbahan sejuk dan longgar dapat mengurangkan kulit dari mengalami iritasi.

Tidak hanya baik untuk Kesihatan, makan makanan sihat ternyata dapat mengurangkan jerawat di punggung. Jika anda sering memakan makanan yang tinggi gula atau tinggi lemak, maka dapat mendorong kemunculan jerawat di punggung. Oleh sebab itu, makan makanan yang sihat dan bergizi seperti aneka buah dan sayur, protein rendah lemak dan kacang-kacangan.

Inilah lima perkara yang anda boleh elakkan dari tumbuhnya jerawat di pungung. Tidak perlu lagi stress dengan jerawat yang menhodohkan penampilan mu.


Hanya Beberapa Titis Vitamin E Rambut Kering Dan Kusam Kembali Selembut Sutera

Penyelesaian untuk rambut kering dan kusam adalah lebih mudah daripada yang anda fikirkan, ia mungkin hanya memerlukan rangsangan vitamin. Khususnya, vitamin E, hanya beberapa titis minyak vitamin E ke kulit kepala anda setiap minggu mungkin semua yang diperlukan untuk menjadikan rambut selembut sutera.

Vitamin E ialah antioksidan berasaskan tumbuhan yang menjadi tunjang utama dalam lorong kecantikan hasil sifat penyembuhannya. Anda akan dapati ia dalam penjagaan kulit untuk melembapkan dan mengurangkan keradangan, dan ia merupakan pilihan yang bagus untuk rambut kerana ia boleh meningkatkan kesihatan kulit kepala dan kunci anda.

Ini adalah ramuan serba boleh, minyak Vitamin E apabila disapu pada kulit kepala, bertindak sebagai perapi yang membantu menghidrat dan meremajakan kulit kepala yang kering dan mengelupas. Di samping itu, apabila digunakan di seluruh rambut, ia boleh membantu meningkatkan kilauan dan mencegah rambut pecah secara keseluruhan. Oleh itu, mari kita menyelami manfaat utama minyak vitamin E untuk rambut anda:

Memang sukar untuk mencari produk bukan preskripsi yang merangsang pertumbuhan rambut, tetapi minyak vitamin E mempunyai ciri-ciri yang boleh membantu. Minyak vitamin E, kerana ia adalah antioksidan, membantu mengurangkan tekanan oksidatif pada kulit kepala. Ini penting kerana tekanan oksidatif menyukarkan badan anda untuk membaiki sebarang kerosakan, yang menyebabkan sel folikel rambut rosak dan menyebabkan keguguran rambut. Minyak Vitamin E berfungsi untuk menyuburkan kulit kepala dan rambut anda, memulihkan fungsi yang betul supaya rambut anda tumbuh dengan baik. Ia juga meningkatkan peredaran darah ke kulit kepala, yang membantu dalam pertumbuhan rambut secara keseluruhan.

Minyak Vitamin E adalah penawar mudah untuk kulit kepala yang kering dan mengelupas. Sama seperti minyak melembapkan kulit, ia juga melembabkan, menghidrat dan meremajakan kulit kepala apabila digunakan secara topikal.

Folikel rambut kita cenderung menjadi lemah secara semula jadi dengan usia dan daripada menggunakan produk kimia dan alat penggayaan haba. Hasilnya, pecah dan hujung bercabang. Untuk membantu anda, minyak vitamin E merawat folikel rambut yang rosak, menjadikannya lebih kuat dan sihat, jadi kurang terdedah kepada patah.

Rambut kering, rapuh, keriting atau kusam, terima kasih, sekali lagi, untuk memanaskan, bahan kimia dan genetik anda. Atasinya dengan minyak vitamin E, dari masa ke masa produk ini bertindak sebagai penghalang pelindung kepada rambut dan memberikannya khasiat yang diperlukan untuk menjadi lebih berkilau.

Pakar mengesyorkan mulakan dengan perlahan dan mengehadkan penggunaan minyak vitamin E kepada beberapa kali seminggu. Ini membolehkan anda memeriksa kulit kepala untuk tanda-tanda tindak balas alahan, termasuk ruam dan kerengsaan kulit kepala. Jika anda mempunyai kulit kepala yang sensitif, vitamin E mungkin bukan pilihan terbaik untuk anda kerana ia adalah sebatian yang agak berat.

Mulakan dengan jumlah minyak vitamin E yang sudah dicairkan bersaiz suku. Anda akan tahu ia dicairkan jika produk mengandungi minyak pembawa seperti minyak kelapa atau lavender. Kemudian gunakan hujung jari dan tapak tangan anda untuk mengurut perlahan-lahan ke rambut dan kulit kepala anda.

Anda juga boleh menambah beberapa titik produk minyak vitamin E ke dalam syampu atau perapi yang belum mengandungi vitamin E. Kaedah ini membantu memastikan anda mendapat pengedaran produk yang sekata.

Jika anda ingin memanfaatkan sepenuhnya sifat berkuasa minyak vitamin E, tunggu sejam sebelum membilasnya jika anda menggunakan produk minyak vitamin E terus bukan melalui syampu. Walau bagaimanapun, pakar dermatologi mengatakan adalah selamat untuk meninggalkan minyak dalam rambut semalaman dan bilas keesokan harinya.

Apabila anda membilas rambut, pastikan anda melakukannya dengan teliti dan gunakan air suam untuk menjamin penyingkiran sebarang kotoran dan sisa yang terkumpul pada kulit kepala dan rambut. Setelah produk dibilas sepenuhnya, anda boleh mengeringkan rambut anda dan menggayakannya seperti biasa.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Mencegah Serangan Jantung, Ini 10 Kebaikan Sayur Brokoli Yang Anda Tak Tahu

Brokoli merupakan antara sayuran hijau yang digemari ramai terutamanya di negara barat. Enak dibuat sup atau dimakan bersama stik, sayur brokoli ini membawa banyak kebaikan pada tubuh badan kita jika dinikmati selalu.

Nah, di sini Hijabista senaraikan 10 kebaikan yang anda akan peroleh jika kerap makan sayur brokoli.

Mengandungi anti-oksidan dan anti-karsinogen kuat yang menghalang pembiakan sel kanser payudara, serviks dan prostat.

Secawan brokoli mengandungi protein sebanyak secawan nasi ataupun jagung, dengan hanya separuh kalori.

Secawan brokoli mempunyai sejumlah beta-karotin, zink dan selenium yang menguatkan tahap imunisasi badan.

Kerana fiber yang tinggi dan kandungan gula yang rendah membuatkan insulin berada pada tahap minimum.

Secawan brokoli mengandungi 94 mcg asid folik dan vitamin B untuk tumbesaran fetus dalam kandungan.

Mencegah risiko serangan jantung dan strok.

Mengandungi lebih kalsium daripada tenusu dan vitamin K yang membantu kekuatan tulang dan mencegah osteoporosis.

Potasium, magnesium dan kalsium membantu peredaran darah.

Vitamin C sebagai anti-oksidan dan anti-keradangan bagi menyembuhkan simptom demam.

Merendahkan tahap hormon estrogen wanita dan meningkatkan testosteron.


Gadis Ini Menangis, ‘Stress’ 6 Bulan Sebab ‘Breakout’ & Produk Drugstore Digunakan Untuk Lenyapkan Jerawat

Kalau dulu ramai hijabi yang malu untuk berkongsi pengalaman mengalami masalah breakout di wajah. Tetapi dunia digital tanpa sempadan kini ramai yang mahu berkongsi cara mengatasi masalah utama wanita ini melalui media sosial salah satunya di twitter. Cara ini lebih berkesan untuk menyampaikan perkongsian ilmu cukup berguna kepada hijabi yang turut mempunyai masalah sama.

Dia yang mengalami breakout sejak awal tahun. Berapa kali keluar masuk drugstore untuk mencari produk bersesuaian dengan kulit wajahnya.

Dan setelah enam bulan dia berjaya pulihkan masalah jerawat yang membuatnya stress hampir enam bulan


‘Sungguh-Sungguh Saya Doa Hingga Nangis Di Sujud Terakhir’- Penyampai Berita, Ezreena Amir Hamzah Kini Berhijab

Penyampai berita terkenal, Ezreena Amir Hamzah kini tampil jelita dengan imej berhijab bermula pada 1 Mac yang lalu yang kebetulan juga jatuh pada tarikh peristiwa Hari Israk & Mikraj.

Berkongsi di laman Instagramnya, Ezreena mengakui bahawa dirinya sudah lama memasang niat untuk mengenakan hijab namun hatinya belum terbuka lagi sebelum ini.

“Apa yang membuat saya berubah? Kisahnya begini. Sebenarnya dah lama pasang niat, tapi hati tak terbuka lagi. Tudung adalah sehelai dua, spare kalau ada assignment yang memerlukan memakai tudung. Brooch? Satu je. Itupun dah hilang.

“Awal Februari lalu, saya dikejutkan dengan berita salah seorang abang saya jatuh sakit. Sakit yg menyebabkan dia lumpuh separuh badan. Kemudian dihantar ke hospital dan terus dipantau sehinggalah hari ini. Hakikatnya keadaan abang tidak begitu baik,” luahnya.

Ekoran daripada situasi tersebut, Ezreena berasa sungguh sedih lalu merintih dan meminta pertolongan daripada Allah agar diberikan kesembuhan buat abang tersayang.

“Setiap hari saya berdoa, sungguh-sungguh saya berdoa sehingga menangis di sujud terakhir mahukan abang dipanjangkan usia, sembuh dan kembali ke kehidupannya.

“I was so helpless, that no one can stay by his side, waiting for him at the hospital. Hanya doa je yang kami mampu lakukan.

“Saya tanya pada tuhan, apa yang boleh saya buat untuk bantu abg saya dan saya sanggup berubah jika itu boleh membantu.

“Tapi saya masih lagi teragak-agak untuk memakai hijab, bimbang jika saya belum bersedia. Seminggu dua selepas tu, walaupun abang masih belum stabil, tapi Allah SWT masih memanjangkan usianya. Allah SWT beri peluang untuk dia pulang bersama kami di rumah.

“Setidak-tidaknya boleh juga meneman dia dan berikan sokongan emosi. Seminggu saya di kampung, saya terfikir. Sejahil-jahil saya, Allah SWT cuba juga berikan apa yang saya inginkan.

“Dan saya juga ada berdoa pada Allah SWT, untuk memudahkan Zill bercakap, berinteraksi dengan baik dan mendapat manfaat di taska baru. Pun Allah dah kabulkan. Hari demi hari ada je perubahan baik yg Zill tunjukkan. Lantas nikmat Tuhan yg mana lagi saya dustakan?

“Dan bila terbayang muka suami yang tak pernah memaksa saya bertudung walaupun saya tahu dia sangat-sangat mendambakan perubahan itu, ia menguatkan lagi hati saya.

“Alhamdulillah, hati saya terbuka pada 1 Mac yang kebetulan juga jatuh pada Hari Israk & Mikraj. Satu perjalanan yang agung buat Rasulullah SAW untuk bertemu Allah SWT, di mana solat 5 waktu kemudian disyariatkan.

“Saya masih lagi saya. Tapi saya cuba jadi yang lebih baik daripada sebelum ini. Terima kasih banyak pada semua yang mendoakan. Appreciate that so much, 🙏🏻” tulisnya di laman Instagram.

Di ruangan komen, ramai yang terharu dengan kisah yang dikongsinya dan mendoakan agar Ezreena terus istiqamah ke jalan yang benar.


Cara Untuk Elakkan ‘Craving’ Makanan Manis, Betul Ke?

Pasti anda pernah ‘craving’ pada masa yang tak kena kan? Kadang-kadang, masa nak tidur jugak lah ‘craving’ macam-macam. Lepastu, mesti akan ‘craving’ nak makan makanan manis dan tak sihat. Aduh, hancurlah diet macamni!

‘Craving’ atau mengidam ini merupakan perkara biasa, bukannya untuk ibu mengandung sahaja ya. ‘Craving’ ini dicetuskan oleh sesuatu yang anda lihat, hidu atau dengar. Contohnya, malam-malam sedang anda menatal laman sosial media, tiba-tiba muncul iklan coklat, aiskrim, ‘mukbang’ makanan dan sebagainya. Selepas itu, mula lah rasa macam nak semua makanan tersebut!

Makanan manis seperti coklat dan aiskrim memang sedap. Tipulah kalau tak suka manis kan? Tengah malam juga lah nak ‘craving’ makan aiskrim Magnum, Cornetto, TopTen dan sebagainya. Walau bagaimanapun, makanan dengan terlalu banyak gula seperti ini tidak baik kerana ia akan menjejaskan kesihatan anda. Terlalu banyak makanan manis boleh menyebabkan anda menghidap diabetes dengan cepat. Bahaya!

Ha…pasti anda sudah mula risau kan? Iya lah, takkan setiap bulan kita asyik nak layankan ‘craving’ sahaja. Dahlah mampu beri kesan pada kesihatan, malahan terpaksa berhabis duit juga. Namun anda jangan risau, ada beberapa saranan dan strategi untuk membantu anda menepis ‘nafsu’ makan ini.

Kajian menunjukkan bahawa kekurangan tidur akan menyebabkan ketidakseimbangan hormon yang akan menyebabkan ‘food craving’. Tidur yang tidak cukup meningkatkan rasa lapar, terutamanya keinginan untuk benda manis dan makanan ringan. Ia menggalakkan rembesan ‘ghrelin’, iaitu hormon yang mengawal rasa lapar, dan meningkatkan selera makan. Bahkan, ia boleh membuat anda berasa cepat marah, letih dan resah. Kurang tidur juga menekan ‘leptin’, iaitu hormon yang mengawal penyimpanan lemak. Semakin lama anda kurang tidur, semakin teruk ‘craving’ anda. Oleh itu, anda perlu tidur dengan cukup, kalau mulai terasa ‘craving’ tengah malam, terus sahaja ke katil dan tutup mata sehingga lelap.

Tahukah anda yang ‘stess’ juga mampu meningkatkan selera makan dan ‘craving’? ‘Stress’ mencetuskan keinginan untuk makanan yang meningkatkan tenaga dan keseronokan, seperti makanan masin, manis dan bergoreng. Anda perlu tahu bahawa emosi juga boleh menjadi faktor yang mewujudkan rasa mengidam terutama jika seseorang individu itu makan untuk memberikan ketenangan kepada diri. Contohnya, apabila bila anda stress dengan kerja, anda akan ‘labelkan’ makanan ini sebagai ‘comfort food’.

Tekak rasa nak manis sebenarnya petanda tubuh anda dahagakan air! Oleh itu, pastikan badan anda menerima air yang secukupnya dari terus dihidrasi. Dehidrasi menjadikan badan anda lebih sukar untuk menukar glikogen kepada tenaga. Glikogen adalah bentuk glukosa yang ditukar yang disimpan dalam otot dan hati. Apabila glikogen habis, badan memerlukan gula untuk tenaga. Jadi, lain kali jika anda terasa mengidam manis atau gula, minumlah segelas air. Ia membantu anda menahan dan menepis keinginan gula anda.

Makanan sihat seperti buah-buahan, kacang dan sayur-sayuran adalah makanan ringan yang sihat, tetapi ia tidak selalunya cukup mengenyangkan untuk membuatkan anda terjaga dan bertenaga selama berjam-jam. Ramai orang memerlukan makanan kaya protein seperti telur, lentil, kacang ayam, dan tauhu untuk berasa kenyang dan bertenaga sehingga hidangan seterusnya. Makanan yang kaya dengan protein membuatkan anda kenyang lebih lama. Oleh itu, makanlah lebih banyak protein.

Sebab utama anda sering mengidam makanan ialah kerana anda tidak konsisten dengan rancangan makan anda. Oleh itu, jangan pernah langkau sarapan pagi anda dan makanlah tepat pada masanya. Mulalah menambah makanan seperti beri, ubi keledek dan kurma ke dalam rancangan makan anda kerana makanan ini mengandungi jumlah serat, protein, antioksidan dan banyak lagi sebatian lain yang membantu mengawal ‘craving’. Jadi kalau anda ‘craving’ pun anda akan cari altenatif lain yang lebih sihat seperti kacang, bijirin ataupun ‘dark chocolate’.

Begitulah sikit sebanyak penyebab craving dan cara untuk mengelakkannya. Sesekali kalau anda mahu ‘melayankan’ craving ini tidak mengapa, namun berkali-kali anda tewas ia boleh jadi punca kenaikan berat badan. Adalah baik untuk mengekang pengambilan makanan manis supaya tidak membahayakan kesihatan anda. Kalau tak cukup dan nak makan banyak, boleh guna alternatif lain yang lebih sihat.